qundao/data-zh-poetry huggingface dataset:
题画五首·其二
作者：董纪
朝代：明

水光山色晓苍茫，远树浮岚寺半藏。还尽夜来听雨债，片帆今日过潇湘。
题画五首·其五
作者：董纪
朝代：明

门外数株韦偃树，屋头一带巨然山。江南旧日经行处，多有人家似此间。
题画五首·其四
作者：董纪
朝代：明

江上青山可隐居，钓船到处有鲈鱼。姓名却在人间世，只恐安车诣草庐。
题画四首·其一
作者：董纪
朝代：明

江蛟上岸作树立，月下风前号鬼神。山泽几年无隐逸，衣冠夜出是何人。
题画四首·其三
作者：董纪
朝代：明

偶然行到水穷处，隔岸无船人不渡。白云出岫已多时，夕阳犹在西岩树。
题画四首·其二
作者：董纪
朝代：明

或时风雨或时晴，任我渔舟到处行。朝去暮来头自白，水光山色有何情。
题画四首·其四
作者：董纪
朝代：明

流水响时石碍，好山缺处云遮。咫尺溪桥过去，茂林脩竹谁家。
题画四首·其四
作者：董纪
朝代：明

流水响时石碍，好山缺处云遮。咫尺溪桥过去，茂林脩竹谁家。江蛟上岸作树立，月下风前号鬼神。山泽几年无隐逸，衣冠夜出是何人。或时风雨或时晴，任我渔舟到处行。朝去暮来头自白，水光山色有何情。偶然行到水穷处，隔岸无船人不渡。白云出岫已多时，夕阳犹在西岩树。
风木轩为丁季悦
作者：董纪
朝代：明

有生非无母，失恃才五龄。已惭泣杖俞，徒慕刻木丁。谁知树欲静，无奈风不停。终身罔极悲，年年坟草青。
鬻女谣
作者：董纪
朝代：明

东家夫妇无丁男，止有两女冬犹衫。客来又议鬻其一，父母不忍听儿谈。长云弟幼我应去，幼谓我去兄当住。心知父母非不慈，不然租税从何措。两儿去住争未决，父母狐疑客催别。大儿行泣小儿随，道旁观者皆呜咽。
鸿门会
作者：董纪
朝代：明

卯金刀，先入关，不合楚人意。楚人力拔山气盖，世言可食盟可弃，四十万人皆勇锐。张子房，别无策，抱奇货，临不测。重瞳玉玦光相射，坐上龙颜如土色。使落当时舞剑手，安知误人非项伯。呜呼鬼朴犹怒唉，未疽身已病。是何竖子不足谋，四百开基有真命。霸上立杀曹无伤，玉斗一声分汉疆。
临清柳枝词三首·其一
作者：董谷
朝代：明
体裁：七言绝句

银条首帕髻中蟠，茜子红裙膝下襕。行过浮桥寺中去，往来多少驻金鞍。
临清柳枝词三首·其三
作者：董谷
朝代：明
体裁：七言绝句

行行檐树碧阴森，绿户朱帘粉堵深。睡起日高无一事，紫囊惟费买花金。
临清柳枝词三首·其二
作者：董谷
朝代：明
体裁：词

结束腰肢细可怜，女奴相送上鞦韆。风光又是清明近，堕却金钗记去年。
临清柳枝词二首
作者：董谷
朝代：明

春早持斋一月余，罗衣初试觅香车。丁宁夫婿严斋禁，顶上归来始破除。结束腰肢细可怜，女奴相送上秋千。风光又是清明近，堕却金钗记去年。
临清柳枝词二首·其一
作者：董谷
朝代：明

春早持斋一月余，罗衣初试觅香车。丁宁夫婿严斋禁，顶上归来始破除。
临清柳枝词二首·其一
作者：董谷
朝代：明
体裁：词

春早持斋一月馀，罗衣初试觅香车。丁宁夫婿严斋禁，顶上归来始破除。
临清柳枝词二首·其二
作者：董谷
朝代：明

结束腰肢细可怜，女奴相送上秋千。风光又是清明近，堕却金钗记去年。
九日
作者：董谷
朝代：明
体裁：七言律诗

满城风雨作重阳，花事东篱未见黄。梦逐夜鸿惊远道，鬓先秋叶上繁霜。卜居欲就飞凫里，禦岁难逢煮石方。世短意多成一笑，家人又进紫萸囊。
九日游兴国寺
作者：董谷
朝代：明
体裁：七言律诗

风日晴妍叶未飞，攀跻石磴转幽微。千家山阁依江尽，万里帆樯与鸟归。再洗清尊移碧树，争看乌帽映斜晖。所嗟陶令无黄菊，正喜陈蕃作白衣。
云山图
作者：董谷
朝代：明

众绿献秋色，寒山生夕容。林间静茅宇，云外响村舂。落日行文豹，澄江飞断鸿。遥怜徐孺子，一榻坐千峰。
吊刘大仲
作者：董谷
朝代：明
体裁：七言绝句

百千矛戟一身当，半逻桥边是战场。学语小儿知姓氏，花卿精爽未应亡。
塞上曲·辽阳
作者：董谷
朝代：明

摇空白浪见玄菟，遍野黄羊是福余。最苦辽阳城下戍，月明清泪下吹芦。
塞上曲八首 其一 辽阳
作者：董谷
朝代：明
体裁：七言绝句

遥空白浪见玄菟，野遍黄羊草正枯。最苦辽阳城畔戍，月明清泪下吹芦。
塞上曲八首 其七 雁门
作者：董谷
朝代：明
体裁：七言绝句

雁门不见雁臣过，唯见惊鸿拂短莎。唤醒十年乡国梦，一行寒影下嵯峨。
塞上曲八首 其三 蓟州
作者：董谷
朝代：明
体裁：七言绝句

洗剑潮河冰满川，弯弓古北雪封鞯。将军好著烧荒令，莫遣花当易视边。
塞上曲八首 其二 山海
作者：董谷
朝代：明
体裁：七言绝句

贡道纡回马市平，令严边塞敢诛徵。圣主不乘照夜白，远臣休贡海东青。
塞上曲八首 其五 独石
作者：董谷
朝代：明
体裁：七言绝句

桓州西去驿荒凉，李信屯边草不芳。白发老兵知故事，细将沿革说昭皇。
塞上曲八首 其八 玉门
作者：董谷
朝代：明
体裁：七言绝句

武威张掖至燉煌，自昔屯田足外攘。莫说明初关外事，数声羌笛转凄凉。
塞上曲八首 其六 宁夏
作者：董谷
朝代：明
体裁：七言绝句

朔方一带重环灵，何事皇天不厌兵。千古贺兰山上月，当时曾照汉家营。
塞上曲八首 其四 宣府
作者：董谷
朝代：明
体裁：七言绝句

疾风冲起马毛乾，万壑千峰锁塞垣。信是上都堪避暑，由来六月铁衣寒。
宿灵璧连城铺题
作者：董谷
朝代：明
体裁：七言绝句

日暝鸦归野色昏，解鞍投榻向荒村。欲闻清磬何由得，明月满庭空闭门。
玉蝀桥
作者：董谷
朝代：明
体裁：七言律诗

正爱湖光澄素练，却看人影度长虹。宫墙睥睨斜临碧，水殿罘罳远映红。宛转银河横象纬，依稀太液动秋风。西华门外尘如海，一入天街迥不同。
蚕诗六首·其一
作者：董谷
朝代：明
体裁：五言绝句

桑叶小如钱，春容淡似烟。吴姬能致富，不羡挂荆鞭。
蚕诗六首·其三
作者：董谷
朝代：明
体裁：五言绝句

懿筐倾露叶，罗袜带春星。误听中宵雨，宁知满箔声。
蚕诗六首·其二
作者：董谷
朝代：明
体裁：五言绝句

春水味能甜，桃花浴著盐。扫连看万蚁，蠕蠕细相衔。
蚕诗六首·其五
作者：董谷
朝代：明
体裁：五言绝句

公子将归雁，幽娥不带花。愿言速成茧，鸣鴂事青麻。
蚕诗六首·其六
作者：董谷
朝代：明
体裁：五言绝句

嗟汝园中柘，虽肥不润身。山东行食尽，无计却秦军。
蚕诗六首·其四
作者：董谷
朝代：明
体裁：五言绝句

三冬营密室，一月下帘钩。火候难调适，轻寒麦正秋。
计程口号
作者：董谷
朝代：明
体裁：七言绝句

金陵西达九江城，九百烟波九日行。送客楚山随岸转，伴人江月彻宵明。
金山寺
作者：董谷
朝代：明

孤绝江心寺，烟波接渺茫。浪花浮石磴，帆影落僧床。金碧辉天界，歌钟起下方。月明潮落后，倚槛听鸣榔。
和师召太常留别韵
作者：董越
朝代：明

地近蓬莱尺五天，青绫番直记当年。多才已献《长杨赋》，感旧频歌《伐木》篇。烛秉夜阑真梦寐，车当明发且留连。晨霜匹马趋朝路，却忆南州正晏眠。
和彭先生入阁述怀韵
作者：董越
朝代：明

鹍翮凌摩在绛霄，玉清高处领群僚。宁无尺五归时论，会有登三报治朝。商弼夜深方入梦，尧衢日出已闻谣。头颅自信多公道，白发从渠不肯饶。
游金精山
作者：董越
朝代：明
体裁：古风

太白此降精，本为民祈福。痴情笑番君，偶尔堕污辱。圣明崇祀典，亦以能出云。如何千载下，只说张真人。
送邵文敬·其一
作者：董越
朝代：明
体裁：七言绝句

思南太守我同年，吏隐东曹笔似椽。曾有清诗脍人口，半江帆影落樽前。
送邵文敬·其二
作者：董越
朝代：明
体裁：七言绝句

笔退如山未足多，门阑铁限尚来过。不知万里黔中地，还有山阴道士么。
重泛大同江
作者：董越
朝代：明
体裁：七言律诗

楼船重泛出通津，细细晴波漾曲尘。翠柳乱摇丝袅娜，青山倒浸碧嶙峋。壶觞又劝归来客，诗句难留过去春。却怪凫鸥似相识，水滨沙际往来频。
城头乌示良夫
作者：董远
朝代：明
体裁：古风

城头击柝边月低，啼乌绕树寒不栖。天边明星白如日，空阶落叶风凄凄。房帷静悄夜何永，青灯无眠照孤影。蟏蛸在户人未还，关河十月衣裳单。
琴棋台
作者：董释
朝代：明
体裁：七言律诗

恒山绝顶即蓬莱，传说神仙到此台。当日琴囊随野鹤，至今棋局锁苍苔。砌旁瑶草年年长，洞口桃花岁岁开。直上云梯凭一览，恍然身向广寒来。
白云堂
作者：董钖
朝代：明
体裁：七言绝句

恒山南畔几千峰，峰内虚堂纳晚风。莫道白云空出岫，年年有意护帘栊。
白虎峰
作者：董钖
朝代：明
体裁：七言绝句

嶙峋山势耸芙蓉，石隙根蟠万岁松。更有山形浑似虎，白云堆里卧高峰。
内丘道中
作者：董钥
朝代：明
体裁：七言律诗

晴原草树弄春晖，候吏重迎侯驾归。西望隔年无雁到，北行三月未花飞。碛田风起沙尘满，山县烟消井灶稀。车马纷纷遍芳陌，几人曾不愧轻肥。
出汴城
作者：董钥
朝代：明
体裁：五言律诗

断云横铁塔，残雨落金池。春浅沙犹冻，年更鸟未知。牛羊登翠岳，城郭枕荒陂。古迹漂零尽，萧萧动所思。
懒云篇为贾节判赋
作者：董钥
朝代：明
体裁：古风

阿香抗轮轮欲折，老龙喷雨涎带血。沧江有云卧不动，瑟瑟芦花乱惊梦。江风吹起鸥共飞，片片挂作松树衣。山昏穿入樵叟洞，沙晴铺上渔人矶。螮蝀吸泉妖蜃啼，阿香老龙次第归。世间水暵几如意，独有此云无是非。
春霜吟
作者：董钥
朝代：明
体裁：古风

夜气升春空，为霜不为露。幽兰植庭隅，桃李置当户。户暖霜不入，散作庭中素。巧笑众所惑，蛾眉易生妒。桃李恃芳颜，幽兰抱贞固。托根苟得所，奚用伤迟暮。白日中天行，霜消复谁顾。
汴州元夕歌
作者：董钥
朝代：明
体裁：古风

繁星下天为火城，游人沓沓如蚁行。城头云破月半吐，光向高楼照歌舞。歌舞入云云不冻，佳气暖烟结春梦。戚畹香车油壁明，王孙宝马连钱动。千尺游绳束九逵，纸毬化作红鸳飞。红鸳拂面金钿落，深闺儿女啼春归。银河欲没巨风起，万户千门凉色里。弦管已销信陵宅，月明犹照侯嬴里。
疑冢
作者：董钥
朝代：明
体裁：古风

驱马邺城北，遥见古疑冢。累累七十二，出地若丘埇。草荒翁仲灭，穴崩鼠狸竦。筑此竟何为，令人发哀恐。美人悲西陵，芳心杂怨宠。游魂化行云，日暮迷真垄。铜雀安在哉，瓦落漳水涌。
莲池阻风
作者：董钥
朝代：明
体裁：七言律诗

黄河夜半冯夷舞，未晓争传白浪雄。水国春残空望雨，沙田麦细可禁风。缘堤偶坐津楼上，携榼谁来野寺中。极目平原渺何际，惊尘飞雾晚濛濛。
万庆寺
作者：董难
朝代：明
体裁：七言律诗

疋马双童萧寺来，芙蓉沁露马头开。官槐夹道凉吹袂，野水澄空净洗埃。香隔白莲珠室邃，使烦青鸟玉书裁。沉吟落日秋江上，羁旅偏惊赋客怀。
云集寺
作者：董难
朝代：明
体裁：五言律诗

石窦白云间，丹崖手可攀。雨吹临瀑布，溪转学螺鬟。妙响声灵籁，浮生觉梦关。禅楼萝月下，清露洗秋山。
兰若寺
作者：董难
朝代：明
体裁：五言律诗

宝铎敲崖月，罗幡杂涧虹。法螺三界外，清梵五云中。松定归依鸽，泉驯守护龙。远公知姓字，洗钵愿相从。
慈恩寺
作者：董难
朝代：明
体裁：七言律诗

两月闭门苔藓涩，雨晴骑马过新村。山翁注茗清诗肺，野寺询碑摩篆痕。沃土早禾无蟘子，短篱嘉竹有龙孙。隔墙呼取一鸱至，潦倒茅檐树色昏。
澜沧江渡
作者：董难
朝代：明
体裁：七言律诗

万树勾芒动早春，长途寒峭恼征人。烟萝羃羃欲啼鴂，春水迢迢将向蘋。尺素燕边劳问候，吴钩天外挂酸辛。销魂更见平芜渺，落日沙头怯问津。
玉局寺
作者：董难
朝代：明
体裁：七言律诗

杜鹃枝上春可怜，杜鹃声里雨如烟。萋萋满目芳草碧，杳杳一发青山悬。忽悲陇麦客游次，却忆楝花风信前。惆怅池塘绿阴树，惊心一曲南薰弦。
琼英洞歌
作者：董难
朝代：明
体裁：古风

余闻下地上天两载覆，仅有洞天三十六。山海荒经博古图，已俾前良俱辑录。恒闻西极昆崙黑水边，西粤名山接濮沿。邈隔中原一万里，潜渊碧汉相违悬。又闻兹山奇不可纪，嶙峋嵌空难与比。晦明幻化神物潜，章亥艰难不到此。契山主人号柏原，天分茅土镇江门。咀誓山河对白日，诚心金字辉煌存。六书池上披蝌蚪，班马词翰雄出手。结交凤伯山中人，义气相符世无有。谈天话日唱阳春，棱棱雪骨兼风神。长楼永夜销蜡烛，鸦翻墨藻诗联新。为有蒐奇探古癖，朝日攀跻劳杖屐。禹碑衡岳昌黎仇，禹穴龙门司马敌。询樵叩牧春复秋，山人出山说山由。忻然发悦获大宝，拉我襟袖如奔牛。不俟戎行分阵队，山花缭绕杂旌旆。虬龙石磴摩马蹄，左肩沓嶂阴霾昧。山鬼啾啾木客号，古藤縆索垂猿猱。山禽百韵隔云木，落日熊罴呼尔曹。路断吊桥悬怪石，宛若晴虹高万尺。悬橦度索越他山，飒飒天风吹羽翮。烟霞不隔水源深，仙境微茫何处寻。人似避秦鸡犬近，松根履足跫然音。洞门深锁桃千树，山灵谢指桃源路。翠观岑青紫府图，鬼工斲处心惊怖。石钟累累石乳香，龙飞凤翥石笋长。石钟石鼓还石磬，钧天乐派音铿锵。仙人酤我长春醑，一饮驩襟无处所。仙词浏湸涤尘烦，自信仙缘于我予。仙人石枕石榻奇，不寐遥猜世可知。恐惊道士丁令鹤，樵斧腰间一夜疑。山人洒墨题颜貌，貌尔琼英洞天号。归来献赋奏明光，续笔图舆显南徼。
江行
作者：蒋世模
朝代：明
体裁：七言绝句

晴沙漾漾见飞凫，隔浦帆墙乍有无。身在江南望江北，接天秋水浸菰蒲。
九日登雨花台晚归
作者：蒋主孝
朝代：明

山童先放鹤，同约野人登。树密藏花窖，江空露石棱。赏心徒有酒，系日却无绳。兴尽归来晚，柴门唤不应。
买妾言
作者：蒋主孝
朝代：明

使君自有妇，买奴将若何。乐府新成谱，教奴夜夜歌。
五王击毬图
作者：蒋主孝
朝代：明

毬门高结春如海，紫袖垂垂剪双綵。薛王力倦宋王来，兴废宫前花正开。侍儿弄笛申王醉，更有岐王拥花睡。春风不动草如铺，兄弟怡怡入画图。黄门拥入五花帐，官奴谩鼓花奴唱。博山火爇水沉香，富贵从来自天降。迟迟春日下龙楼，花萼联辉雨气浮。大被渐寒歌管歇，三郎别领阿环游。
北邙行
作者：蒋主孝
朝代：明

请君着耳听，听我北邙歌。北邙山头鬼夜哭，天阴雨湿愁奈何。昔年罗绮丛中过，而今白骨埋山阿。坟头狐狸学人语，谁家子孙能作主。君不见张家柱磉李家碑，白日不饮将何为。
各东西
作者：蒋主孝
朝代：明

车轮碾土声轧轧，君游五原我三峡。出门不复问东西，宝剑差差露尘匣。江水东流月西坠，不洒长途离别泪。两叶浮萍大海中，知他飘泊何时会。壶中有酒且尽欢，莫论乾坤窄与宽。人生会合亦偶尔，此别何须较生死。
商妇词
作者：蒋主孝
朝代：明

昨上九江船，今驾平原车。愁山复愁水，不寄一行书。
夜与许生酌别
作者：蒋主孝
朝代：明

丈夫重功名，车轮不停走。金门欲通籍，安能事畎亩。长途会合亦非偶，与君且醉金陵酒。夕阳衰草起沧洲，更欲为君沽一斗。酒酣灯下看吴钩，落魄谁怜马少游。跨鹤不归沧海去，却教何处觅瀛洲。
大堤曲
作者：蒋主孝
朝代：明

垂柳阴阴绕堤绿，二八婵娟唱新曲。映水荷花眩晚霞，隔岸芙蓉障红玉。弹丝吹竹当路傍，使君驻马索酒尝。临流卷幔对君语，十二巫山春梦长。春梦长兮月将落，湖上东风玉跳脱。自矜纤手摘兰芽，红泪双双为君阁。背人偷整玉搔头，摇荡春情燕子楼。回首可怜歌舞散，彩云零落渚花秋。
宴金粟公子山居
作者：蒋主孝
朝代：明

我为尘网婴，青春苦无乐。偶乘款段马，慰子守岩壑。竹隐邯郸鸠，庭舞青田鹤。细柳垂疏篱，山花映丛薄。景至情复浓，黄流对君酌。君本豪杰才，乃置居士屩。呜呜吹剑首，草木怨摇落。不闻扬子云，识字终投阁。
寄友
作者：蒋主孝
朝代：明

欲掉酒船至，桐江望客星。梅花千树白，乳窦两峰青。廊庙初垂念，山灵已勒铭。若将踪迹比，浑似水中蘋。
寄春曲
作者：蒋主孝
朝代：明

游丝不系白日坠，精卫难填东海平。一点春心逐君去，柳花飞不到辽城。
寄西湖隐者
作者：蒋主孝
朝代：明

道人脱白帽，有似华阳君。閒情随野鹤，尘梦逐春云。山色频年见，溪声尽日闻。寄书常不达，何事苦离群。
寒食夜
作者：蒋主孝
朝代：明

细柳垂秦苑，棠梨出汉宫。可怜寒食夜，空自怨春风。
小蓬莱
作者：蒋主孝
朝代：明

我爱小蓬莱，昆明几劫灰。青天舞黄鹤，平地筑仙台。瑶草栏边长，蟠桃海上来。始知弦管地，回首即成哀。
少年行
作者：蒋主孝
朝代：明

手折章台柳，眼盼梨园花。春风故相妒，先到阿侯家。
居燕旅情
作者：蒋主孝
朝代：明

不上黄金台，早歌归去来。平沙无草木，短褐有尘埃。故里愁言别，明时敢论才。灯前一舞剑，豪气转成哀。
席上
作者：蒋主孝
朝代：明

高阁霭馀晖，双双燕子飞。酒斟青玉案，歌唱白铜鞮。眠柳惊春梦，流莺破晓迷。缠头双锦段，争买醉如泥。
怀古
作者：蒋主孝
朝代：明

秋水严陵滩，秋风黄金台。台高几百尺，滩行几百回。滩行日渐远，台高日渐摧。秋风与秋水，蒺藜花自开。
思昔
作者：蒋主孝
朝代：明

昔日轻王猛，如今重管宁。烟尘犹浩荡，豪杰故飘零。客况风中絮，交游水上萍。空怜乞米帖，愁绝老横经。
怨词
作者：蒋主孝
朝代：明

明月流素光，夜坐弹红桑。断弦弹不得，抱诉小秦郎。
旅邸有怀
作者：蒋主孝
朝代：明

风雨茅斋夜，青灯照客眠。故人霄汉上，归思楚江边。短角吹残梦，长歌感昔年。自怜身老大，何以继前贤。
无题
作者：蒋主孝
朝代：明

凤辇朝游绣岭宫，村花野柳笑春风。自怀白璧无田种，莫信蓬山有路通。孤馆暮云迷旧梦，闲庭小雨落残红。贞元朝士知谁在，一曲琵琶月正中。
早春游望
作者：蒋主孝
朝代：明

闻道春光好，香车晓出门。风吹杨柳渡，霞照杏花村。鸟去山逾寂，鱼惊水自浑。谁知情与境，融会两无言。
春夜别友人
作者：蒋主孝
朝代：明

六合故人少，为君歌别筵。青灯照华屋，白发怨流年。山绕荆门路，江浮楚国天。明朝从此去，何日望归船。
春宫曲二首
作者：蒋主孝
朝代：明

豆蔻花开蛱蝶飞，晚妆楼上换新衣。吴王不解琵琶怨，只道新传缓缓归。木槿芙蓉绕曲阑，露珠斜坠觉衣单。传呼不用轻罗扇，未必人人似我寒。
春宫曲二首·其一
作者：蒋主孝
朝代：明

豆蔻花开蛱蝶飞，晚妆楼上换新衣。吴王不解琵琶怨，只道新传缓缓归。
春宫曲二首·其二
作者：蒋主孝
朝代：明

木槿芙蓉绕曲阑，露珠斜坠觉衣单。传呼不用轻罗扇，未必人人似我寒。
春怀故园
作者：蒋主孝
朝代：明

春日怀故园，令我心反侧。路无百里遥，身有数年隔。青山绕白云，顷刻迷踪迹。而人亦如之，是为形所役。几何百年寿，营营无了日。仗剑对樽俎，斜阳无双戟。时歌游冶辞，共醉江南客。
春日陪周功叙学士游朝天宫
作者：蒋主孝
朝代：明

晓露滋瑶草，东风绽碧桃。致君有公辈，行乐属吾曹。恍惚游三岛，凄迷叹二毛。山深人自寂，市远性俱逃。占断壶中景，真成世上豪。水清山涧浅，苔古石床高。白鹤呼为仆，春云剪作袍。路迂三屈曲，乐奏八琅璈。仙境频年乐，尘寰尽日劳。独怜扬子宅，白首续离骚。
春晓
作者：蒋主孝
朝代：明

春阳未出海，春风已到楼。忽闻啼鸟唤，忙整玉搔头。
春晓曲
作者：蒋主孝
朝代：明

春风吹草成绿波，美人酌我金叵罗。双双乳燕掠花去，招呼不来将奈何。油壁轻车紫罗帐，两两鸳鸯浴相向。惜花御史不放衙，啾啾野鸟空惆怅。惆怅春云满目前，潺潺骤雨惊晓眠。须臾雨歇春云散，陌上游人拾翠钿。
春江曲
作者：蒋主孝
朝代：明

潮来江水平，潮去江水落。安得荡子舟，撑上沙滩阁。
春狭词
作者：蒋主孝
朝代：明

斗鸡走犬出长楸，挟弹弯弓报宿雠。昨日相逢李都尉，百花丛里擘箜篌。金鞍赤马紫罗袍，锦橐银棚插佩刀。不道黄莺解人意，隔花偷啄白樱桃。
春狭词·其一
作者：蒋主孝
朝代：明

斗鸡走犬出长楸，挟弹弯弓报宿雠。昨日相逢李都尉，百花丛里擘箜篌。
春狭词·其二
作者：蒋主孝
朝代：明

金鞍赤马紫罗袍，锦橐银棚插佩刀。不道黄莺解人意，隔花偷啄白樱桃。
春行
作者：蒋主孝
朝代：明

江阁云笼树，溪流水泛花。相逢浣衣女，不敢问谁家。
晓行
作者：蒋主孝
朝代：明

何处堪投辖，前村有杏花。山回残月照，路转宿云遮。小圃惊飞雉，长林噪乱鸦。春江渔父艇，垂柳野人家。贵贱嗟时命，荣枯感物华。担头挑日影，花底散蜂衙。老树缘芳藓，寒流绕白沙。朗吟成久立，往事正堪嗟。
棹歌曲
作者：蒋主孝
朝代：明

朝棹歌，暮棹歌，江头风浪夜如何。荷花红兮荷叶绿，棹向浔阳江上宿。浔阳少妇不禁愁，卧看长江水倒流。水底月明无处觅，恨绝鸳鸯也白头。
江南弄
作者：蒋主孝
朝代：明

蒲芽出水鸭雏小，骄马嘶声踏芳草。谁家红粉两妖娆，终日当垆被花恼。使君伫立凝双眸，蛱蝶纷飞来陇头。青山不碍相思梦，春老江南人自愁。
江汉
作者：蒋主孝
朝代：明

江汉同流接混茫，萧萧芦荻雁南翔。姓名不到公卿府，泉石喜游君子乡。青眼昔年羞阮籍，白头今日老冯唐。思乡怀古浑閒事，酾酒椎牛兴自长。
渔父
作者：蒋主孝
朝代：明

朝驾沧浪舟，暮泊沧浪曲。得鱼即沽酒，不知荣与辱。芦花两岸秋，醉枕蓑衣宿。
渭城少年行
作者：蒋主孝
朝代：明

长安道上春来早，梁苑梨花啼小鸟。小鸟啾啾不住声，满地落花春已老。可怜游子客辽西，昨日书来不敢啼。章台杨柳空摇翠，几阵东风叶尽低。东风独吹杨柳树，撩乱飞花不知处。花作浮萍逐浪漂，渭水秦川向东注。渭城楼阁盛繁华，斗鸡走马足豪奢。朝持金弹游戚里，夜抱閒花醉酒家。酒家银烛照歌舞，来报城头起更鼓。娟娟明月悬青天，岂识深闺别离苦。别离有恨将奈何，笑颜不及愁颜多。一曲琵琶两行泪，背看灯影颦双蛾。
游牛首山叙志
作者：蒋主孝
朝代：明

夙昔抱奇气，遨游山水中。山水岂不佳，心怀自忡忡。于今老将至，遨游兴无穷。青天倚绝壁，白石悬孤桐。时乘小红车，朝西暮复东。登登牛头岭，浮云绕苍空。杨柳落晴雪，桃李吹春风。斜阳下鸟道，野雉藏蒿蓬。偶逢碧眼僧，呼我赘世翁。叩之不复语，矫首看归鸿。
游邵氏山居
作者：蒋主孝
朝代：明

一径入幽深，迢迢接远林。草堂无俗客，竹坞有鸣琴。欲觅吟诗伴，还期载酒寻。古来韬隐者，不肯屈黄金。
湖中曲
作者：蒋主孝
朝代：明

杨柳风来水波浅，盼断娇娘双泪眼。湖边落日唱吴歌，隔岸青山望中远。荷花照人生浅红，芙蓉枝上白头翁。声声似诉不平怨，我亦欲诉无由逢。团团荷叶如擎盖，夜来摘向街头卖。丝长柄短刺搠人，抛掷中流了愁债。
病起感怀
作者：蒋主孝
朝代：明

老病复侵寻，儒冠负壮心。功名逃凤阙，声价售鸡林。知命窗前易，安贫膝上琴。青山空在望，白发巳盈簪。无命当全贵，清閒直万金。露花同落寞，风叶共萧森。瓦罐邀谁饮，村童笑我吟。澄江有深浅，沙鸟自浮沉。不用频惆怅，浮云变古今。
秋怀
作者：蒋主孝
朝代：明

落木西风白雁飞，阿谁中夜泣牛衣。栖迟泉石无身累，怅望乡关有梦归。痛饮不妨人共醉，閒情应与世相违。灯前莫舞冯驩剑，极目天涯已夕晖。
秋日游宝光寺
作者：蒋主孝
朝代：明

清晨游古寺，红叶满秋林。广殿飞花雨，长廊转柳阴。閒情随舞鹤，诗思逐鸣琴。流水自更变，青山历古今。天空江雁下，露冷草蛩吟。小酌无深趣，长歌有好音。红尘悲俗态，白石悟禅心。莲座千岩迥，松关一径深。有家堪懊恼，无路可追寻。拟约重来此，斜阳下远岑。
秋望
作者：蒋主孝
朝代：明

岁月惊心晚，萧萧满眼秋。乾坤双鬓短，天地一身浮。有客寻遗逸，无人识故侯。鸟喧寒日下，山静宿云收。富贵独能致，蓬莱未可求。心閒堪作乐，身老不禁愁。霜信惊玄鸟，潮声起白鸥。渚花方靡靡，庭竹更脩脩。无限深秋趣，孤舟横渡头。
秋风引
作者：蒋主孝
朝代：明

昨夜秋风至，庭前落叶多。遥怜未归客，相见欲如何。
竹枝词
作者：蒋主孝
朝代：明

郎在船头学棹歌，妾在船稍唱采荷。唤郎不应郎心别，亦似江流无定波。
经龙潭故里
作者：蒋主孝
朝代：明

青山望不极，古木下斜阳。野水呼船渡，村醪倩客尝。亲朋俱旧识，富贵两相忘。好约诸年少，看花引兴长。
荒郊秋望
作者：蒋主孝
朝代：明

塞垣孤雁又南翔，老去惊看岁月忙。云捲韝鹰擒狡兔，风追猎犬搏贪狼。霜前杨柳无多叶，雨后蒹葭几许长。日短江东聊极目，欲强筋骨走殊乡。
读书
作者：蒋主孝
朝代：明

夕阳下山暝，篝灯坐中庭。缥帙乱几案，寒茫射奎星。绢绢云边月，移光照疏棂。恍然若自得，碧水涵圆灵。善恶何所召，持鉴以照形。不铸考父鼎，乃勒燕山铭。呜呼彼何人，苍天正冥冥。
车遥遥
作者：蒋主孝
朝代：明

君有万里行，妾有长相思。君行不顾妾，妾思君不知。关山盘盘多鸟道，君行渐远车声小。不得随车万里行，愿身化作催归鸟。
过姚氏别业
作者：蒋主孝
朝代：明

渡水复登山，浮云似我閒。村花当径发，林鸟背人还。绿酒堪怡性，丹砂可驻颜。几多名利客，白首叩秦关。
送刘草窗原博北上
作者：蒋主孝
朝代：明

管库谁怜有俊才，买舟今日上燕台。绕堤江燕对人语，千树野桃当午开。使者再来颜阖去，箭书初下鲁连回。烦君此别须珍重，莫遣儿童浪自猜。
送周云鹏之汉阳
作者：蒋主孝
朝代：明

南浦草如织，别君将奈何。松风杂灵籁，春冰铺碧罗。问君何时还，遥岑立峨峨。可望不可即，坐听山鸟歌。歌声起归思，横渡汉阳波。落花正无赖，白鸥江上多。
送张别驾致仕还汉阳
作者：蒋主孝
朝代：明

长江东走七千里，独驾□船破浪行。春满汉阳花半吐，云收衡岳雨初晴。三年作宦青霄立，一夜思乡白发生。今日临岐无那别，渭城那敢唱新声。
送杨绍述
作者：蒋主孝
朝代：明

长风捲茅屋，迟子江上舟。灼灼芙蓉叶，渺渺寒川流。子行独何之，驾言返故丘。门前几杨柳，不禁离别愁。芳筵倒玉瓯，侍儿弹箜篌。酒酣抗手别，白云空悠悠。
送苏正回海昌分得园字
作者：蒋主孝
朝代：明

残雪初消涨水痕，故人南去惜离樽。孤舟江上难为别，芳草天涯易断魂。云冷关山千里道，月明砧杵几家村。此行正及梅花发，看尽春光到故园。
郦生长揖图
作者：蒋主孝
朝代：明

拔剑斩蛟神媪哭，盖世英雄逐秦鹿。君本高阳一酒徒，乃敢庭前嗔濯足。五年帝业本天命，待君濯足何为辱。溺冠不骂老书生，犹有攻齐半分策。君不见子阳罄折竟如何，回首江山空碌碌。
野人居
作者：蒋主孝
朝代：明

江上葺茅庐，公然与世疏。独歌梁甫调，不草绝秦书。白鹤怀山果，青猿摘野蔬。萧萧双短鬓，两月一番梳。
陇头吟
作者：蒋主孝
朝代：明

洮云飞飞渡陇水，白骨疆场泣新鬼。闺中少妇闻笛声，旧怨新愁深骨髓。陌头杨柳飞白花，去年此日才离家。谁知渡陇不复返，儿孤母老天之涯。陇头之水声咽咽，路上行人心似铁。只听流水声，不看流水血。黄沙白草秋茫茫，终年眼望胡天月。
雨晴至江渡
作者：蒋主孝
朝代：明

西风吹归云，秋空净如洗。萧萧芦荻花，半落寒江水。江水清且深，洋洋跃文鲔。眼看白雁飞，能与寄书未。
题唐明皇游月宫图
作者：蒋主孝
朝代：明

嫦娥不是人间客，月殿应非世上宫。当日君臣俱涉梦，渔阳特地起西风。
题梁楷画钟馗
作者：蒋主孝
朝代：明

虎口虬须真可怪，如何不解缚人妖。偷花窃笛浑閒事，忍见三郎万里桥。
题陶元亮五柳图
作者：蒋主孝
朝代：明

所事既非主，不归将若何？门前五株柳，空惹北风多。
饮酒
作者：蒋主孝
朝代：明

青晨忽不乐，开轩对芳樽。遂令结郁怀，分散如浮云。狂风飒然至，辟我三重门。经书悉堕地，小犬号山村。偃卧北窗下，悠然古意存。
游陈山
作者：蒋主忠
朝代：明
体裁：六言诗

叠嶂遥怜海岛，一峰高踞溪流。秦帝銮舆巳返，白云长满龙湫。
五人之墓
作者：蒋之翘
朝代：明
体裁：古风

亭亭山上柏，托根化为石。颓景掠流飙，危柯歘摧及。女鬼谶妖端，群伦寖夷斁。驱枭自南来，笯凤铩威翮。斯人良独叹，叩阍计无益。肉食黾阿从，草野愤所切。一手扑杀之，聊以褫奸魄。论市良慨慷，喷血破空碧。遗冢何累累，石蹠阚阡陌。蔓草延绿滋，群鸧吊林夕。凛然生魂聚，眉发犹奕奕。白骨苍苔中，时有烟雾积。我征屡瞻睇，弭节抚今昔。陟怀轵里屠，浮羡燕市客。尔汝敦古欢，捐躯曷云惜。翳惟托深衷，非职谋乃国。秉性得所甘，高风顽懦激。怛㤞麋肝肠，悲吟泪填臆。
吾拙
作者：蒋之翘
朝代：明
体裁：五言律诗

候逼寒初至，循风欲授衣。虚棂晚照薄，丛菊背霜微。畚锸悲吾拙，乾坤老孰依。干戈犹满眼，不敢出柴扉。
宣公祠
作者：蒋之翘
朝代：明
体裁：七言绝句

唐相祠堂旧楷模，萧萧梧竹接城隅。当年贾谊此其辈，何代能无绛灌徒。
平居
作者：蒋之翘
朝代：明
体裁：七言律诗

何言去国似孤舟，失意平居亦荡流。对景未酬陶栗里，携诗剩得谢宣州。蒹葭霞静寒依渚，风雨秋高晚抱楼。时事不禁萧索尽，停杯木落坐飕飕。
春日送陆韦公之淮西
作者：蒋之翘
朝代：明
体裁：七言律诗

乍逢旋别正初春，冷落梅花解笑人。千里江关谋食计，十年烽火醉吟身。交尝岐路尤堪重，文至穷时自有神。漫尔离樽何所指，黄云甲马故酸辛。
智标塔绝顶题壁
作者：蒋之翘
朝代：明
体裁：五言律诗

高标延百里，层塔出秋峦。拾级青云直，凭阑白昼寒。洪濛尊一气，吞吐恣双丸。下视真卑狭，将从问羽翰。
杪秋登南楼述怀寄旧游诸子
作者：蒋之翘
朝代：明
体裁：古风

忽忽岁方晏，递绪当廪秋。严霜挫群卉，悲风掠寒流。浮云蔼苍凉，日煦天为愁。鶗鴂一以鸣，中心洵靡瘳。登高从所思，榛荆障前丘。聚散固匪常，明晦理乃周。感往成晞露，抚今若浮沤。交道日坠地，谁为心相求。延伫罢觞咏，缄言申离尤。
泊舟
作者：蒋之翘
朝代：明
体裁：五言律诗

止棹知何地，携藜复有村。落花缘艇出，斗鸭近人翻。未乞田家火，先邀野老樽。百年知几醉，潦倒复谁论。
阅诗集偶拈绝句·其一
作者：蒋之翘
朝代：明
体裁：七言绝句

犁眉公洵出群材，源委风骚魏晋来。不以作家甘自命，英雄本色待人猜。
阅诗集偶拈绝句·其三
作者：蒋之翘
朝代：明
体裁：七言绝句

嵯峨台阁当时体，七子同声固擅场。自分缘情言所志，后生莫漫薄高阳。
阅诗集偶拈绝句·其二
作者：蒋之翘
朝代：明
体裁：七言绝句

风雅吾师李庆阳，何徐踽踽让前行。若还独自抒机轴，一句应须倒一觞。
三河夜泊
作者：蒋之驎
朝代：明
体裁：七言绝句

白马嶙峋俯睦城，三河古戍旧时名。夜来风雨溪声发，似为将军洗甲兵。
鹿田寺
作者：蒋之驎
朝代：明
体裁：五言律诗

崒嵂倚层霄，山空木叶凋。石僵田卧鹿，寺古径通樵。折茗瓷中供，前峰座上朝。凭高吊玉女，桂隐若为招。
桃源
作者：蒋信
朝代：明
体裁：古风

初穿草径荒，渐历林峦好。深烟昏洞门，紫蔓缠丹灶。鸟下各为群，麋游别成道。谁传真隐心，与世清烦躁。
悼黄子澄太常
作者：蒋兢
朝代：明
体裁：七言律诗

厦木支穷感昔闻，知人不易负吾君。但怜共矢心匪石，虽死犹喷气似云。方腊一时符僣号，平原千古足流芬。盟鸡尚忆西塘路，风雨凄凄握手分。
神女庙
作者：蒋兢
朝代：明
体裁：七言绝句

环佩依然赋不虚，千秋一梦致人思。襄王此日知何处，空见朝云暮雨时。
过滟滪堆
作者：蒋兢
朝代：明
体裁：七言律诗

扁舟西岸玉芙蓉，疏凿由来夏后功。逆濑风高防马象，清秋水冷问蛟龙。家乡已出五千里，山障方穿十二重。最是逋臣思惆怅，江流呜咽响淙淙。
零陵道中望九疑山
作者：蒋兢
朝代：明
体裁：七言绝句

九峰吐翠隔湘川，咫尺征途万里天。欲诉重华无限恨，軥辀啼处雨如烟。
一苇斋二首
作者：蒋冕
朝代：明

此身天地一虚舟，去住无心着处浮。欧舫轩窗聊寄傲，米家书画且藏收。半檐竹雪沧洲趣，四壁松涛岛屿秋。有力谁能移夜半，人间汗漫许同游。此生飘泊等萍浮，一室还成不系舟。风雨漫教萝作缆，烟波无际月垂钩。篷窗夜静渔讴杳，芦被春深鹤梦幽。安得因风致双鲤，问渠终忘济川不。
一苇斋二首·其一
作者：蒋冕
朝代：明

此身天地一虚舟，去住无心着处浮。欧舫轩窗聊寄傲，米家书画且藏收。半檐竹雪沧洲趣，四壁松涛岛屿秋。有力谁能移夜半，人间汗漫许同游。
一苇斋二首·其二
作者：蒋冕
朝代：明

此生飘泊等萍浮，一室还成不系舟。风雨漫教萝作缆，烟波无际月垂钩。篷窗夜静渔讴杳，芦被春深鹤梦幽。安得因风致双鲤，问渠终忘济川不。
上林春色
作者：蒋冕
朝代：明

春从天上至，偏向禁林多。绿遍瀛洲草，红连太液波。香风蔼灵囿，佳气绕銮坡。微雨清驰道，应期凤辇过。
久客
作者：蒋冕
朝代：明

久客怀乡土，登楼望远空。雁归知岁暮，花发喜春融。故国青天外，皇都紫气中。笑渠幽愤者，何事哭途穷。
京城见梅
作者：蒋冕
朝代：明

冰雪丛中早立身，清标原不染纤尘。宜寒宜煖虽因地，开早开迟总是春。庾岭清香飘月下，孤山疏影照湖滨。并将此日东风面，欲倩丹青为写真。
偶感
作者：蒋冕
朝代：明

万里关山路渺茫，年年佳节在他乡。催成两鬓如霜雪，半是晨风半夕阳。
元夕应制三首
作者：蒋冕
朝代：明

百尺鳌峰傍綵棚，芙蓉烟暖柳风轻。霰迎淑气全消冻，月避灯花半减明。车马满街无夜禁，笙歌随处起春声。太平有象真堪画，只恐丹青画不成。四海春风共一家，韶光先到上林花。星桥曲曲通银汉，火树丛丛结彩霞。佳气煖浮双凤阙，瑞烟晴护六龙车。繁华不作杨州梦，一曲升平月未斜。圣主南郊大祀还，宫中今夕寿慈颜。金莲焰吐双龙阙，火树光腾万岁山。馥馥异香飘仗外，迟迟清漏出花间。恩波何幸沾臣下，特许诸司半月閒。
元夕应制三首·其一
作者：蒋冕
朝代：明

百尺鳌峰傍綵棚，芙蓉烟暖柳风轻。霰迎淑气全消冻，月避灯花半减明。车马满街无夜禁，笙歌随处起春声。太平有象真堪画，只恐丹青画不成。
元夕应制三首·其三
作者：蒋冕
朝代：明

圣主南郊大祀还，宫中今夕寿慈颜。金莲焰吐双龙阙，火树光腾万岁山。馥馥异香飘仗外，迟迟清漏出花间。恩波何幸沾臣下，特许诸司半月閒。
元夕应制三首·其二
作者：蒋冕
朝代：明

四海春风共一家，韶光先到上林花。星桥曲曲通银汉，火树丛丛结彩霞。佳气煖浮双凤阙，瑞烟晴护六龙车。繁华不作杨州梦，一曲升平月未斜。
元夕应制二首
作者：蒋冕
朝代：明

蓬山矗矗枕仙鳌，五色云中紫极高。明月似能知圣意，清光偏照赭黄袍。辇路尘生香不断，灯楼月映彩初圆。太平时节风光好，烟火今年胜去年。
元夕应制二首·其一
作者：蒋冕
朝代：明

蓬山矗矗枕仙鳌，五色云中紫极高。明月似能知圣意，清光偏照赭黄袍。
元夕应制二首·其二
作者：蒋冕
朝代：明

辇路尘生香不断，灯楼月映彩初圆。太平时节风光好，烟火今年胜去年。
再次韵送用脩
作者：蒋冕
朝代：明

清朝父子羡韦平，宠眷同时荷圣情。奉币汉祠方摄祭，扬鞭蜀道岂难行。瑞占象纬星随节，诗纪关山日有程。回首五云频极目，每因于役念苍生。
出城西送客漫题
作者：蒋冕
朝代：明

晓出西城又向西，人家尽处有招提。绿阴不隔红尘路，时见行人驻马蹄。
击梧桐树
作者：蒋冕
朝代：明

梧桐春暖新枝长，君王击树欢相赏。海棠睡起带馀酲，举杯共醉沈香亭。谁知祸起衾裯侧，锦绷小儿是强敌。渔阳羯鼓响如雷，一朝乐地成蒿莱。曲江已去宁复得，始信胡雏能覆国。可怜罗袜埋香尘，乌啼花落增酸辛。乃知世事不长好，欢笑能令作烦恼。翠华万里重归来，马嵬山下空悲哀。
初叨赐鲥鱼志感
作者：蒋冕
朝代：明

东南嘉味说江鲥，当暑分鲜下赤墀。贡入争传喧漕路，篚开犹自带冰澌。古人多骨空留恨，今日新恩合赋诗。一饭可能忘厚报，深惭犬马力先疲。
南山樵隐
作者：蒋冕
朝代：明

我从城市来，入山事樵采。十年城市几沧桑，惟有青山长不改。山头白石堪砺斧，斧声丁丁朝又暮。今古功名爨下薪，棋方一着柯成尘。我斫青山誓终老，富贵浮云何足道。
卜算子
作者：蒋冕
朝代：明

斜日坠荒山，云黑天垂暮。时见空中一雁来，冷入残芦去。惊起却低飞，有意同谁语。啄尽枝头数点霜，还向空中举。
听琴再叠前韵
作者：蒋冕
朝代：明

一听西川拥鼻吟，悠然古意未销沈。空山落木三秋景，老鹤孤鸿万里心。庄叟漫誇渔父圣，伏波终怯武陵深。越裳杳杳徛兰远，空谷能无感足音。
和李翰林题刘吏部溪山图诗韵
作者：蒋冕
朝代：明

金碧溪山翠作林，茅斋潇洒百年心。庭前鸣鹤趋迎客，水面游鱼出听琴。白石清泉同谷口，茂林脩竹似山阴。披图彷佛如曾见，颇觉良工用意深。
四皓对奕图
作者：蒋冕
朝代：明

商山山上多紫芝，长年采撷疗我饥。白云深处且高卧，醒来还对石上棋。戋戋束帛来何所，笑向长安揖高祖。储皇不易汉鼎安，竹帛芳名照千古。拂衣归去旧岩扃，飞鸿天外仍冥冥。松桂清阴今在否，世人谁解入丹青。
夜坐
作者：蒋冕
朝代：明

群动息已久，萧然忘世纷。半窗秋色老，几度瑞烟芬。琴弄羁人操，书翻古篆文。旅怀燕市月，乡梦楚江云。衣薄惊寒早，灯残夜过分。一声南去雁，此际最先闻。
大司马幸庵彭公弟济永省兄西还次韵
作者：蒋冕
朝代：明

京华席煖便还乡，不论岍歧道路长。郊薮凤麟宁易得，朝家罗网正高张。池瑭在处频生梦，风雨今宵且对床。闻道年来富吟咏，几多诗卷墨花香。
客至兄长梅轩翁所口占
作者：蒋冕
朝代：明

偶尔不速客，相将次第来。呼童陈小酌，随意举深杯。风色虽微冷，梅花却盛开。我身方卧病，想像亦悠哉。
斋夜枕上漫吟
作者：蒋冕
朝代：明

寒恋衾裯梦未成，呼童推户看阴晴。一庭风露清如洗，月过松梢夜四更。
斋夜漫吟
作者：蒋冕
朝代：明

去年精力减前年，情到今年倍飒然。人世能为几时客，篝灯犹自理遗编。
旗亭
作者：蒋冕
朝代：明

旗亭路绕绿杨边，酒熟长招贾客船。日晚登楼望江上，帆樯次第到门前。
春日谩书
作者：蒋冕
朝代：明

故国别来久，怀归未得归。身长随梦到，事每与心违。道路犹荆棘，山林自蕨薇。湘江春雨里，花木又芳菲。
春江曲
作者：蒋冕
朝代：明

春江风浪生，细雨多芳草。梦随归雁飞，片时千里道。
春郊杂兴
作者：蒋冕
朝代：明

自谙麋鹿性，甘隐水云乡。陶令五株柳，葛公千树桑。雨悭催灌药，风煖看移秧。耕罢蓑方矖，刍来酒试尝。沙晴鸥卧稳，泥滑燕飞忙。社散人归晚，前村已夕阳。
晨起二首
作者：蒋冕
朝代：明

晨起科头坐小斋，纷然寒雀噪空阶。疏疏蒲柳霜先瘁，短短松篁雪半堆。信口讴吟聊趁韵，见人觞奕也开怀。衰年自觉精神减，何幸君王许赐骸。残腊无多岁欲更，寒云漠漠拥柴荆。百年能得几时好，两月全无旬日晴。身似风前蓬半朽，眼如花外雾丛生。远游姑待春前后，且办烟蓑近郭行。
晨起二首·其一
作者：蒋冕
朝代：明

晨起科头坐小斋，纷然寒雀噪空阶。疏疏蒲柳霜先瘁，短短松篁雪半堆。信口讴吟聊趁韵，见人觞奕也开怀。衰年自觉精神减，何幸君王许赐骸。
晨起二首·其二
作者：蒋冕
朝代：明

残腊无多岁欲更，寒云漠漠拥柴荆。百年能得几时好，两月全无旬日晴。身似风前蓬半朽，眼如花外雾丛生。远游姑待春前后，且办烟蓑近郭行。
暑中偶过僧舍后土山纳凉
作者：蒋冕
朝代：明

积土山头偶一过，薰风生处绿阴多。尘中忽见湘南景，欲解朝衣挂薜萝。
望君山
作者：蒋冕
朝代：明
体裁：七言绝句

渚兰江芷入秋多，望里君山恰一螺。欲向老髯求铁笛，夜深吹彻洞庭波。
村市
作者：蒋冕
朝代：明

濛濛细雨湿荷花，宿贾来迟不饮茶。细袖频翻云髻乱，尊前一曲是琵琶。
村田图杂咏
作者：蒋冕
朝代：明

茅舍新蚕作茧迟，邻家桑柘尽空枝。持筐欲向街头卖，更恐豪门索旧丝。
村田景
作者：蒋冕
朝代：明

圈豕登盘酒满壶，高台红烛瑞烟敷。里巫唱罢拦门曲，新妇升堂拜舅姑。
枕上
作者：蒋冕
朝代：明

梦里鸡声到枕边，披衣起坐兴茫然。流年未老长多病，处世无能秪自怜。旅况几宵燕市酒，归心千里楚江船。黄扉三载成何事，孤负日高花影眠。
次侍读白先生郊斋诗韵
作者：蒋冕
朝代：明

南郊和气破春寒，誓听彤庭晓漏残。百辟在公三日戒，六符呈瑞万人看。杓衡彻夜辉黄幄，牲璧中宵奠紫坛。豫想燔柴严对越，遥空香雾散椒兰。
次宫保戒轩靳公诗韵寄寿少博守溪王公
作者：蒋冕
朝代：明

襟度渊然隘九州，济川功就等虚舟。名从晋国三槐著，身共睢阳五老游。绿野林峦千古意，平泉松竹四时秋。不知图像凌烟者，出处输公几百筹。
次熊峰先生韵题宁庵先生予庄
作者：蒋冕
朝代：明

垄上呼童剪草莱，行行无数好山来。夕阳牛背频闻笛，春水鸥边忽见梅。蔬圃不缘农事废，柴门长为野人开。淡中滋味真难数，咬得菘心与芥台。
次祝大参别韵
作者：蒋冕
朝代：明

穷乡一日几阴晴，岚气何妨暂湿缨。迎客好山如揖让，向人幽鸟自和鸣。梦悬魏阙无时忘，心似湘江彻底清。垂老相逢俄又别，祖筵瞻望不胜情。
次邃庵先生待隐园诗韵
作者：蒋冕
朝代：明

古槐阴下坐移时，天外凉生一叶知。谁遣林塘有丝竹，残蝉刚抱最高枝。
次韵游湘山二首
作者：蒋冕
朝代：明

寺背城闉客到稀，白云终日锁禅扉。几人冒雪寻僧话，何处凌空有锡飞。西域路遥惟葬履，南华岁久不传衣。三生石上谁同坐，说着无生忘却归。来游我尚记孩提，塔顶分明鹳雀栖。法自黄梅传岭外，人从郴水住湘西。九天月照千江白，一树花开五叶齐。多少古碑遭劫火，姓名何用壁间题。
次韵游湘山二首·其一
作者：蒋冕
朝代：明

寺背城闉客到稀，白云终日锁禅扉。几人冒雪寻僧话，何处凌空有锡飞。西域路遥惟葬履，南华岁久不传衣。三生石上谁同坐，说着无生忘却归。
次韵游湘山二首·其二
作者：蒋冕
朝代：明

来游我尚记孩提，塔顶分明鹳雀栖。法自黄梅传岭外，人从郴水住湘西。九天月照千江白，一树花开五叶齐。多少古碑遭劫火，姓名何用壁间题。
江行
作者：蒋冕
朝代：明

重叠青山虎兕蹲，望穷沙际是孤村。舟中过午风犹热，江上微阴日已昏。远浦渐看鸿影没，中流厌听橹声喧。诗成独倚篷窗咏，无数岚光落酒尊。
清江捕鱼图诗
作者：蒋冕
朝代：明

渔翁独爱清江水，孤棹横斜烟雨里。一声欸乃隔江闻，举网得鱼满筐美。老妻报到茅柴香，烹鱼篘酒邀客尝。酒酣睡熟唤不醒，满江风露天茫茫。画工曾向江头见，几度临流深叹羡。归来拈笔写半幅，画耶景耶皆莫辨。客从何处得此图，壁间彷佛成江湖。应知濠濮不在远，庄生乃是天之徒。
清源舟中漫书
作者：蒋冕
朝代：明

寒鸦日日晚投林，我独怀归未遂心。身寄卫河舟上榻，梦萦湘水岸边岑。年华荏苒双蓬鬓，病体支离一布衾。却喜故人知我意，夜窗联话到更深。
渊明对菊图
作者：蒋冕
朝代：明

司马江山已属刘，区区五斗肯淹留。莫嗔贫到瓶无粟，尚有黄花对酒瓯。
游山寺
作者：蒋冕
朝代：明

病馀长与俗多违，策杖频来扣竹扉。行过空林僧不见，庭前惟有白云飞。
游湘山寺
作者：蒋冕
朝代：明
体裁：七言律诗

閒随玉杖看溪云，绕径松阴护藓纹。胜地隔城才咫尺，中天积翠欲平分。名山引望四围合，虚阁凭栏一炷熏。物外每怜风景异，漫寻芳迹到高岑。
游虎丘
作者：蒋冕
朝代：明

豪华自古说苏州，近郭嵓峦此最幽。何事玉凫仍故物，当时金虎但荒丘。千人石在听经杳，双剑池空草色秋。倚遍危栏更回首，晚鸦无数夕枝头。
湖山秋晓
作者：蒋冕
朝代：明

翠岫晓云横，湖光一镜明。林间有红叶，万壑总秋声。
湘山寺
作者：蒋冕
朝代：明
体裁：五言绝句

孤塔涌山腰，钟声隔烟树。朝暮见云飞，不见云归处。
湘怀
作者：蒋冕
朝代：明

欲向江头买钓蓑，短篷轻楫溯烟波。末赓楚泽骚人赋，且听沧浪孺子歌。杜若雨晴秋色老，芙蓉霜冷月明多。湘灵倘肯怜乡曲，应傍西风鼓瑟过。
漫兴
作者：蒋冕
朝代：明

玉堂天上近台垣，未报涓埃愧圣恩。待许衣冠挂神武，湘南归老水云村。
漫吟
作者：蒋冕
朝代：明

梦醒书斋月欲斜，瞢腾病眼半昏花。长安第一楼头客，独向西风苦忆家。
画双蝶趁朱樱花有鸟鸣于花上
作者：蒋冕
朝代：明

红樱桃下整乌云，春色枝头有几分。欲写芳情寄双蝶，数声禽语隔花闻。
画马二首
作者：蒋冕
朝代：明

千金骏骨本空群，一入天闲更绝尘。元狩乐歌今不作，松阴空老涯洼身。来如奔电去如风，百万驽骀一洗空。谁遣时清？燧熄，朝朝羁束柳阴中。
画马二首·其一
作者：蒋冕
朝代：明

千金骏骨本空群，一入天闲更绝尘。元狩乐歌今不作，松阴空老涯洼身。
画马二首·其二
作者：蒋冕
朝代：明

来如奔电去如风，百万驽骀一洗空。谁遣时清？燧熄，朝朝羁束柳阴中。
画马二首·其二
作者：蒋冕
朝代：明
体裁：七言绝句

来如奔电去如风，百万驽骀一洗空。谁遣时清�燧熄，朝朝羁束柳阴中。
病半月小愈偶书
作者：蒋冕
朝代：明

笔床茶灶具轻舟，拟向湘江昼夜浮。大块何心令我病，高人从古与天游。梦思海上蓬莱岛，兴在湖南杜若州。三十八年尘土里，风霜空敝黑貂裘。
砺庵少保初度日酒阑石斋少保咏水晶葡萄为寿湖东少保有诗次韵冕亦继作
作者：蒋冕
朝代：明

水晶珠在玉盘堆，还忆春风手自栽。味比蓬山仙醴胜，根随汉使节旄回。延年何必求灵药，酿酒偏宜注寿杯。岁岁华筵酣醉后，蔗浆茶饮可能陪。
砻岩去吾郡城虽不远顾平生未始一游自去年冬仲至今年春季未半岁间乃获两至其地登览之馀喜而得诗
作者：蒋冕
朝代：明

厓当窈曲更通明，似敞高轩数百楹。玉黍扫空俄复积，石田抛久可曾耕。蜿蜒神物何年化，黯惨寒云尽日横。老去自怜无记性，两回来往路还生。
秋夜长
作者：蒋冕
朝代：明

秋空垂玉露，风拂檐前树。相思寒夜长，胍胍多愁绪。含情下锦机，拭泪沾罗衣。旧欢如梦寐，私向夜深归。
竹石
作者：蒋冕
朝代：明

宁须种种谱宣和，一片春云亦自多。谁遣此君相伴住，翻枝常入楚人歌。
自七里桥北至砻岩途间漫兴
作者：蒋冕
朝代：明

危桥北度日平西，恣意寻幽信马蹄。苍雾林边山近远，青松石上路高低。草铺长？烟穔板，秧出新针水满畦。多谢有情双野鸟，飞来飞去向人啼。
自七里桥北至砻岩途间漫兴
作者：蒋冕
朝代：明
体裁：七言律诗

危桥北度日平西，恣意寻幽信马蹄。苍雾林边山近远，青松石上路高低。草铺长�烟穔板，秧出新针水满畦。多谢有情双野鸟，飞来飞去向人啼。
舟溯湘江杂咏
作者：蒋冕
朝代：明

客舟清晚溯湘川，满目山光雁影边。碧草寒波双鹭浴，白蘋芳渚一鸥眠。矶头石古迷荒藓，浦口帆归带暝烟。明日衡阳江上路，新诗题满彩云笺。
芦雁
作者：蒋冕
朝代：明

紫塞先秋已有霜，暂来栖息水云乡。北归只待春前后，可是区区恋稻梁。
蒲石
作者：蒋冕
朝代：明

着石根虽浅，东风吹便青。卷帘新雨过，春色满阶庭。
薄暮
作者：蒋冕
朝代：明

薄暮长安道，风尘满素衣。寻朋因久出，坐诟偶迟归。红日衔山落，乌鸦绕树飞。举头云汉阔，星月已扬辉。
衡府范伴读赴任
作者：蒋冕
朝代：明

莫道江都老仲舒，清时聊尔曳长裾。汉庭独羡东平乐，鲁国仍传伏胜书。千里梦应归白下，几篇诗欲过黄初。新城桃李知多少，门外时时问起居。
西溪渔乐
作者：蒋冕
朝代：明

溪水清可爱，溪鱼肥可煮。纵教烟雨湿蓑衣，不得溪鱼不归去。得鱼换酒亦不恶，世间谁似渔家乐。收纶举盏坐溪头，细数波间几点鸥。漫道溪鸥閒似我，我閒又乐閒较可。
谈往事
作者：蒋冕
朝代：明

唾壶声里出商讴，身在元龙百尺楼。莫对青山谈往事，且容华发系閒愁。酒杯到手时能醉，尘务撩人梦不休。鸥鹭有盟非一日，烟波随处着扁舟。
过安山怀司空宋公
作者：蒋冕
朝代：明

河自安山一派通，百年疏浚宋司空。当时蓑笠寻源处，犹在村翁指顾中。
送侍讲刘先生使安南
作者：蒋冕
朝代：明

圣主龙飞第一春，远颁正朔命儒臣。双函钿札翔鸾鹊，万里朱鸢识凤麟。玉节晓分蛟室雾，宝幢晴拂象厓尘。悬知奎宿临南土，夜夜清光拱北辰。
送克温尊甫先生
作者：蒋冕
朝代：明

朝扣天阍暮即还，冥鸿深入乱云间。解缨待濯沧浪水，蹑履先寻阳羡山。世事无关何足累，人生有子始能閒。道旁莫羡金章贵，莱綵犹堪奉寿颜。
送同年万世和归省
作者：蒋冕
朝代：明

春风同日宴琼林，君独荣归惬壮心。画舫烟波飞六鹢，锦囊珠玉重千金。天闲忍失空群骑，御苑愁分唤友禽。岭表班行何落落，相留无计但沈吟。
送同知儋州事陈君汝坚进苏州府通判致仕归应城
作者：蒋冕
朝代：明

尘世劳劳宦海间，几人垂老即投閒。新衔初换苏州倅，好梦先归楚泽山。海上棠阴留治所，庭前荆树重乡关。冥鸿天外谁能慕，不似空林倦鸟还。
送唐楷还灌阳
作者：蒋冕
朝代：明

蒸衡江上忆联舟，多少风涛入壮游。直到新河始分手，几宵清话浣离忧。
送太学生陈尊卿还湘中二首
作者：蒋冕
朝代：明

湘罗碧绕二妃祠，双冢峨峨傍水湄。姻旧平生情不浅，何时为草丽牲碑。庭外秋风一夜生，因君归去不胜情。故园松菊犹存否，鸿雁来时好寄声。
送太学生陈尊卿还湘中二首·其一
作者：蒋冕
朝代：明

湘罗碧绕二妃祠，双冢峨峨傍水湄。姻旧平生情不浅，何时为草丽牲碑。
送太学生陈尊卿还湘中二首·其二
作者：蒋冕
朝代：明

庭外秋风一夜生，因君归去不胜情。故园松菊犹存否，鸿雁来时好寄声。
送张祐司训较艺还当涂
作者：蒋冕
朝代：明

经谈孔壁士如林，翘首龙门冀赏音。檐内命题秋院静，灯前批卷夜堂深。赋惊五色宁迷眼，笔想三长独苦心。淡墨榜开舆论惬，高名从此重南金。
送无极县教谕甘秉节赴任
作者：蒋冕
朝代：明

家住苍梧宦入燕，迢迢亲舍岭云边。道行绛帐青毡外，梦绕斑衣白发前。远道双鱼春水隔，寒窗微蠹夜灯悬。不知坛杏花閒月，几许清吟付彩笺。
送潘以正宪副赴陜西固原兵备二首
作者：蒋冕
朝代：明

揽辔询遗迹，山河百二雄。金汤连徼外，兵甲满胸中。九译毡裘至，诸蕃职贡通。不须勤魏绛，虎豹纳无终。河陇诸都护，壶浆候马前。毡车齐款塞，玉节正临边。豸对氍毹月，骢嘶苜蓿烟。匈奴断右臂，还忆汉张骞。
送潘以正宪副赴陜西固原兵备二首·其一
作者：蒋冕
朝代：明

揽辔询遗迹，山河百二雄。金汤连徼外，兵甲满胸中。九译毡裘至，诸蕃职贡通。不须勤魏绛，虎豹纳无终。
送潘以正宪副赴陜西固原兵备二首·其二
作者：蒋冕
朝代：明

河陇诸都护，壶浆候马前。毡车齐款塞，玉节正临边。豸对氍毹月，骢嘶苜蓿烟。匈奴断右臂，还忆汉张骞。
送焦亚卿奉使宗藩兼便道过家焚黄
作者：蒋冕
朝代：明

肃肃奉皇命，驾言往藩方。朱衣炫朝暾，玉节明秋霜。从容使事毕，昼锦过故乡。貤封及二代，丘原贲龙章。林峦改颜色，草木增辉光。父老携儿童，争观填道旁。问公何以然，渥恩异寻常。公本清庙器，誉望倾班行。明时典邦礼，淳风还虞唐。圣心夙简在，宠数且未央。四牡蚤还朝，钧衡待岩廊。
送陈用脩之辰州府通判
作者：蒋冕
朝代：明

暮年亲友最关情，一举离觞百感生。池草几番康乐梦，云山何处酉阳城。江湖去鹢三秋景，霄汉飞鹏万里程。西望桂林才咫尺，春风莱綵好相迎。
送项德懋丞长洲专管水利
作者：蒋冕
朝代：明

故人别我长洲去，离觞已尽仍延伫。欲别不别难为情，歧路萧萧班马鸣。矮屋长材君莫怨，锥处囊中末随见。一官到处可哦松，何况长洲天下雄。君是深翁门下士，经术自优文史事。不见苏湖治事斋，兵农元与水利偕。单锷奇谋知满腹，安得东坡无荐牍。何时推毂早重来，与君还对燕山杯。
遣怀
作者：蒋冕
朝代：明

不分竹下与松间，牧叟樵夫任往还。忧国泪边空白鬓，登楼眼里有青山。诗成伏枕聊乘兴，酒对看花暂解颜。世事百年徒役役，那知物外有人閒。
郊行
作者：蒋冕
朝代：明

郊行逢故旧，邀我到柴关。缓踏溪边路，同登雨后山。竹泉烟冉冉，稻垄水潺潺。沙鹭飞仍下，园蜂去复还。草间黄犊健，天际白云閒。林壑谁高卧，清风不可攀。
长门怨
作者：蒋冕
朝代：明

棱棱霜满天，皎皎白如练。才闻歌吹声，又过昭阳殿。
閒步小园次前韵
作者：蒋冕
朝代：明

屋后园亭僻，乘閒辄一临。看山聊当画，种树久成阴。高下蔬千本，稀疏竹半林。盆池有拳石，蜗蚀藓还侵。
陪祀陵园毕夜归昌平小憩简悔轩少宗伯
作者：蒋冕
朝代：明

寝园春祀礼初成，乘月归来信马行。乱石寒流才数里，荒城残漏已三更。片时僧舍还乡梦，满路山禽唤客声。风景有谁能品藻，谪仙诗句玉壶清。
隐人山居
作者：蒋冕
朝代：明

幽人谢尘俗，结屋大江浔。流水閒中意，浮云物外心。鸟啼山阁静，花积草堂深。寂寂风清夜，时闻琴瑟音。
雨后郊行
作者：蒋冕
朝代：明

舍北种畬田，篱东响暗泉。春光千树柳，野色一犁烟。旧事随流水，閒愁托杜鹃。吾生老农圃，遇酒即陶然。
题画
作者：蒋冕
朝代：明

浩浩通津水，茫茫远接天。烟光牛渚外，秋色雁行边。孤棹横江渡，群山与岸连。有人沙觜立，应是待来船。
题画
作者：蒋冕
朝代：明

溪山无处不春风，远近楼台紫翠中。游客自来还自去，落花偏衬马蹄红。
题画桃桃边有竹数竿又有鸟集于桃上
作者：蒋冕
朝代：明

东风庭院夕阳斜，静对疏篁玩物华。忽见夭桃笑相向，始知春色到寒家。
题黄隐士别业
作者：蒋冕
朝代：明

疏竹编门草覆墙，数椽茅屋海中央。云栖檐下轩窗润，风过花间枕簟香。岚气入帘晴亦暝，潮声当户暑偏凉。谁言身外浑无事，诗思撩人也觉忙。
驱马黄金台
作者：蒋冕
朝代：明

客从江南来，驱马黄金台。伤心台下青青草，一夜西风变枯槁。壮士悲歌易水傍，防身有剑飞秋霜。此心誓扫豺狼迹，草间狐兔谁能觅。
咏通山诸峰
作者：蒋士元
朝代：明

我爱通山好，奇哉别有天。翠屏环碧水，罗阜锁青烟。白鹤凌霄立，金蟾抱石眠。闲来频眺望，恍若会群仙。
荔支·其一
作者：蒋奕芳
朝代：明
体裁：七言绝句

枝头袅袅露初乾，绛雪携来好并看。为爱风姿谁得似，杨妃沈醉倚阑干。
荔支·其二
作者：蒋奕芳
朝代：明
体裁：七言绝句

红尘一骑入华清，大内遥闻笑语声。倘赐侍臣消渴病，不须承露问金茎。
阳羡茶泉
作者：蒋如奇
朝代：明

城南佳气日徘徊，胜遂清芬到碧隈。闲坐一泓争共鉴，经春百草避先开。贡题上品珍天府，锡卓芳流净戒台。自是荐新勤长吏，几人不道采茶回。
夏日长林寄兴
作者：蒋如紞
朝代：明
体裁：七言律诗

烟霞深处偶寻春，一卷清泉洗俗氛。松卷怒涛生昼雨，竹分疏影扫晴云。空山寂寂僧留话，曲涧闲闲鹿唤群。我为爱幽频卧石，野花将色笑人醺。
赠顾少参
作者：蒋孝
朝代：明
体裁：五言律诗

白下今才子，华阳旧隐居。早辞南省贵，来著北山书。邑有卢敖井，山藏内史庐。堂前曳珠履，宁羡食无鱼。
赠大司农白阳毕老公祖得请荣归
作者：蒋守藩
朝代：明

柏台尊独坐，兰省履中枢。霜气千林肃，泉流万派输。安危凭硕望，献纳藉吁谟。锦里洵云乐，苍生早待苏。陪京汤沐重，往籍版图存。物力惜南国，葵心映晓暾。斗旋杓自远，茎直露犹蕃。林壑宁长恋，蒲轮早拜恩。
赠大司农白阳毕老公祖得请荣归·其一
作者：蒋守藩
朝代：明

柏台尊独坐，兰省履中枢。霜气千林肃，泉流万派输。安危凭硕望，献纳藉吁谟。锦里洵云乐，苍生早待苏。
赠大司农白阳毕老公祖得请荣归·其二
作者：蒋守藩
朝代：明

陪京汤沐重，往籍版图存。物力惜南国，葵心映晓暾。斗旋杓自远，茎直露犹蕃。林壑宁长恋，蒲轮早拜恩。
揽胜亭感旧
作者：蒋宏宪
朝代：明

当年卜筑来南浦，为爱名山巧当户。满径松篁清白存，一蓑雨雪丝纶吐。春来春去今非昔，舍北舍南谁是主。独喜溪流终不改，风帆还落荒亭暮。
吴兴天圣寺观赵文敏画松壁
作者：蒋宗澹
朝代：明
体裁：七言绝句

王孙妙染碧虬寒，三过苕中偶一看。何事世人争鉴赏，悬崖尺幅郑家兰。
采莲曲
作者：蒋宗澹
朝代：明
体裁：古风

采莲复采莲，为解渡口船。兰桡击波去，岸岸垂杨烟。
碧云洞
作者：蒋宗鲁
朝代：明
体裁：七言律诗

云水南明万象天，奇踪异宇洞中玄。瑶坛翠桂虬龙见，华盖丹崖鳷鹊旋。涧道风泉开远巘，石门花雾带平川。蓬瀛仙侣眈春胜，对酌沧洲思爽然。
浣溪沙
作者：蒋尔玙
朝代：明

剪剪轻云片片霞，玉钩纤月短屏遮。黄昏风睯绣帘斜。花蕊半含多抱蝶，柳条犹软不胜鸦。一番春梦落天涯。
乌夜啼五首
作者：蒋山卿
朝代：明

门前杨柳树，借汝乌夜栖。郎眠夜未半，无奈汝争啼。郎起见月光，绮窗白如曙。侬欢不成寐，郎起渡江去。月明潮欲生，三江风浪恶。劝郎且迟留，莫便将衣着。长帆百幅余，大舸夹双橹。回头欻不见，侬心苦复苦。从劝出门去，天寒独自宿。门外单栖乌，夜夜啼上屋。
乌夜啼五首·其一
作者：蒋山卿
朝代：明

门前杨柳树，借汝乌夜栖。郎眠夜未半，无奈汝争啼。
乌夜啼五首·其三
作者：蒋山卿
朝代：明

月明潮欲生，三江风浪恶。劝郎且迟留，莫便将衣着。
乌夜啼五首·其二
作者：蒋山卿
朝代：明

郎起见月光，绮窗白如曙。侬欢不成寐，郎起渡江去。
乌夜啼（五首）
作者：蒋山卿
朝代：明

从劝出门去，天寒独自宿。门外单栖乌，夜夜啼上屋。
乌夜啼（五首）
作者：蒋山卿
朝代：明

长帆百幅余，大舸夹双橹。回头欻不见，侬心苦复苦。
从军行
作者：蒋山卿
朝代：明

雪岭愁云冻不飞，黄沙白草路人稀。边城春色惟看柳，看到青时春已归。
刘氏水南亭子
作者：蒋山卿
朝代：明

洛水桥南学士家，青林遥对碧山斜。春风细雨柴门闭，一树莺啼杏子花。
北狩凯旋歌三首
作者：蒋山卿
朝代：明

帐下亲军尽虎貔，辫垂结束学胡儿。衔枚夜斫阴山寨，杀向平明虏不知。羽盖夸胡兽猎行，龙旂出塞犬羊平。宣府开为射熊馆，洋河筑作受降城。紫云雪后绕关山，圣主巡游尚未还。风起满城闻凤吹，日高平地识龙颜。
北狩凯旋歌三首·其一
作者：蒋山卿
朝代：明

帐下亲军尽虎貔，辫垂结束学胡儿。衔枚夜斫阴山寨，杀向平明虏不知。
北狩凯旋歌三首·其三
作者：蒋山卿
朝代：明

紫云雪后绕关山，圣主巡游尚未还。风起满城闻凤吹，日高平地识龙颜。
北狩凯旋歌三首·其二
作者：蒋山卿
朝代：明

羽盖夸胡兽猎行，龙旂出塞犬羊平。宣府开为射熊馆，洋河筑作受降城。
吴水部客中除夕为赋此诗
作者：蒋山卿
朝代：明

客思乡心此夕并，萧条官舍若为情。筵前柏叶金杯浅，院里梅花粉署清。门掩疏灯人语寂，山留残雪夜寒生。起来遥祝君王寿，却忆鹓鸾一字行。
夏日田园即事五首
作者：蒋山卿
朝代：明

沉沉夜来雨，泱泱川上平。田家趋时作，驱牛急晨耕。遥遥阡陌间，肃肃老少并。札札耒与耜，咿咿桔槔声。纡回野水入，绵延禾稼盈。劬苦事一时，倏忽见秋成。四体虽云疲，所贵惟此生。此生各有分，胡乃不自营。寥寥千载下，宁知沮溺情。种瓜东门外，种豆南山下。遗荣等粪土，屏迹在田野。自昔有达士，而我非作者。偃息任疏顽，得性非虚假。不觉岁月迁，青春复徂夏。是时农务忙，尽日宾明寡。新竹带可围，青荷手堪把。于焉以永日，冲襟一潇洒。立身本疏慢，罢官实所宜。追思十年往，犹是归来迟。聊租二顷田，以为三径资。故人有裘羊，旦夕与娱嬉。即看花满园，但要酒盈卮。高歌任性情，放言罕文辞。邈与世相绝，俯仰复何为。东菑耘事毕，老翁自闲闲。鼓腹何所知，徘徊墟落间。斜日上高原，一望江南山。搴林玩柔荑，涉涧弄潺湲。欣然适其适，日黑始来还。了无一可说，呼儿掩柴关。
夏日田园即事五首·其一
作者：蒋山卿
朝代：明

沉沉夜来雨，泱泱川上平。田家趋时作，驱牛急晨耕。遥遥阡陌间，肃肃老少并。札札耒与耜，咿咿桔槔声。纡回野水入，绵延禾稼盈。劬苦事一时，倏忽见秋成。四体虽云疲，所贵惟此生。此生各有分，胡乃不自营。寥寥千载下，宁知沮溺情。
夏日田园即事五首·其三
作者：蒋山卿
朝代：明

种瓜东门外，种豆南山下。遗荣等粪土，屏迹在田野。自昔有达士，而我非作者。偃息任疏顽，得性非虚假。不觉岁月迁，青春复徂夏。是时农务忙，尽日宾明寡。新竹带可围，青荷手堪把。于焉以永日，冲襟一潇洒。
夏日田园即事五首·其二
作者：蒋山卿
朝代：明

斜阳倏西下，片月已东出。鸡犬各还家，柴荆晚饭毕。邻舍语依然，儿女相牵率。鸣蛙水上喧，流萤花外疾。夜色向沉沉，旷望弥萧瑟。
夏日田园即事五首·其五
作者：蒋山卿
朝代：明

东菑耘事毕，老翁自闲闲。鼓腹何所知，徘徊墟落间。斜日上高原，一望江南山。搴林玩柔荑，涉涧弄潺湲。欣然适其适，日黑始来还。了无一可说，呼儿掩柴关。
夏日田园即事五首·其四
作者：蒋山卿
朝代：明

立身本疏慢，罢官实所宜。追思十年往，犹是归来迟。聊租二顷田，以为三径资。故人有裘羊，旦夕与娱嬉。即看花满园，但要酒盈卮。高歌任性情，放言罕文辞。邈与世相绝，俯仰复何为。
夏日田居即事四首
作者：蒋山卿
朝代：明

草堂聊藉竹为门，花坞从将槿作垣。长日鸟啼红药尽，夕阳人坐绿阴繁。愁多非为逢时歉，住久应知隔世喧。赖有青山如旧故，年年相对两忘言。偶携藜杖过桥东，曲港潮流处处通。溪上闲花多覆水，村前垂柳半含风。黄昏鸟宿轻烟外，青野人耕细雨中。莫怪移家来畎亩，欲将遗事学庞公。水榭风亭取次开，新凉应有客同杯。树阴深处黄鹂语，溪水平时白鸟来。葵扇偶从邻妪买，荷衣旋学野人裁。花间蝴蝶双飞去，正是山翁午梦回。两过苔荒石径微，林园一向掩柴扉。柳堤潮满鱼苗上，麦陇风晴雉子飞。花暝更教移晚酌，竹深犹遣著寒衣。老人本自心无事，不为投闲始息机。
夏日田居即事四首·其一
作者：蒋山卿
朝代：明

草堂聊藉竹为门，花坞从将槿作垣。长日鸟啼红药尽，夕阳人坐绿阴繁。愁多非为逢时歉，住久应知隔世喧。赖有青山如旧故，年年相对两忘言。
夏日田居即事四首·其三
作者：蒋山卿
朝代：明

水榭风亭取次开，新凉应有客同杯。树阴深处黄鹂语，溪水平时白鸟来。葵扇偶从邻妪买，荷衣旋学野人裁。花间蝴蝶双飞去，正是山翁午梦回。
夏日田居即事四首·其二
作者：蒋山卿
朝代：明

偶携藜杖过桥东，曲港潮流处处通。溪上闲花多覆水，村前垂柳半含风。黄昏鸟宿轻烟外，青野人耕细雨中。莫怪移家来畎亩，欲将遗事学庞公。
夏日田居即事四首·其四
作者：蒋山卿
朝代：明

两过苔荒石径微，林园一向掩柴扉。柳堤潮满鱼苗上，麦陇风晴雉子飞。花暝更教移晚酌，竹深犹遣著寒衣。老人本自心无事，不为投闲始息机。
大司寇金公芙蓉溪诗
作者：蒋山卿
朝代：明
体裁：古风

丈人昔卧芙蓉溪，蓉溪宛在涪江西。一水萦纡带茅屋，千花烂漫明沙堤。清秋落景森萧爽，天远沧洲惬心赏。霏霞袅雾时明灭，白鸥翠鸟长来往。此时吾亦爱吾庐，隐几青山独著书。霄汉一朝通禁阙，烟霞万里隔樵渔。君不见太公钓罢渭川閒，安石东山去不还。英雄事业与时会，栖栖岂在溪山间。云阁峥嵘傍紫微，尚书侍从生光辉。伫看北斗调元气，未许秋风拂素衣。
奉送白岩相公扈跸凯旋三十韵
作者：蒋山卿
朝代：明

帝室何多故，亲藩自取亡。从教赐几杖，讵意缺锜斨。氛祲霾彭蠡，妖星孛豫章。官寮甘就戮，郡县泣罹殃。百姓为鱼肉，宗人化犬羊。漫看传羽檄，妄欲改冠裳。司马当分阃，留都况接疆。算筹期克胜，师旅素张皇。掎角遥成势，风声孰敢当。焚舟才走敌，扫穴已擒王。北阙纡忧切，南征独断刚。六军行自将，千乘拥前行。事异荧离斗，时维律应商。投戈回落日，出号肃秋霜。露布收江右，行宫入建康。威仪喜重见，礼数觉周防。奠庙金扉启，朝正玉佩锵。辕门簪履集，陵寝旆旌扬。山在瞻龙虎，台荒识凤凰。烟花春烂熳，雾树晚苍茫。法驾还京早，楼船跨海长。承恩仍扈跸，激赏更登床。凯奏清飙急，笳吟白露凉。风云随浩荡，日月共翱翔。刘向论思畅，扬雄赋颂光。经纶才必异，畋猎兆非常。世想更弦辙，朝思引栋梁。中兴宜陋汉，旧俗好归唐。幕府空留滞，词场屡激昂。骞腾瞻事业，徙倚卜行藏。
宫词八首
作者：蒋山卿
朝代：明

君王亲著紫霞裳，白玉冠簪八宝光。夜半碧坛星月冷，九天仙乐下鸾皇。离宫复道接蓬莱，云绕千峰五色开。香辇无尘球箔卷，后宫遥从上陵回。令节繁华燕赏新，太平天子重词臣。诗成总是宫娥品，席上惊看夺锦人。小年选入蕊珠宫，紫阁玲珑十二重。日侍上真修法事，水晶盘捧玉芙蓉。风卷珠帘月上钩，箧中纨扇不宜秋。炎凉只在君王手，莫拟承恩到白头。碧殿瑶坛礼上清，桂华凉露浸银屏。双双玉女扶青案，跪启琅函讽道经。一夜梅开上苑东，淡烟斜月影朦胧。春魂愿逐香魂去，飞入君王晓梦中。香添沉水爇金炉，翠幕斜张绣被铺。却略挑灯试装束，夜深前殿有传呼。
宫词八首·其一
作者：蒋山卿
朝代：明

君王亲著紫霞裳，白玉冠簪八宝光。夜半碧坛星月冷，九天仙乐下鸾皇。
宫词八首·其七
作者：蒋山卿
朝代：明

一夜梅开上苑东，淡烟斜月影朦胧。春魂愿逐香魂去，飞入君王晓梦中。
宫词八首·其三
作者：蒋山卿
朝代：明

令节繁华燕赏新，太平天子重词臣。诗成总是宫娥品，席上惊看夺锦人。
宫词八首·其二
作者：蒋山卿
朝代：明

离宫复道接蓬莱，云绕千峰五色开。香辇无尘球箔卷，后宫遥从上陵回。
宫词八首·其五
作者：蒋山卿
朝代：明

风卷珠帘月上钩，箧中纨扇不宜秋。炎凉只在君王手，莫拟承恩到白头。
宫词八首·其八
作者：蒋山卿
朝代：明

香添沉水爇金炉，翠幕斜张绣被铺。却略挑灯试装束，夜深前殿有传呼。
宫词八首·其六
作者：蒋山卿
朝代：明

碧殿瑶坛礼上清，桂华凉露浸银屏。双双玉女扶青案，跪启琅函讽道经。
宫词八首·其四
作者：蒋山卿
朝代：明

小年选入蕊珠宫，紫阁玲珑十二重。日侍上真修法事，水晶盘捧玉芙蓉。
戊申正月初宿休园
作者：蒋山卿
朝代：明

江村物候又惊新，月色花香并换春。自笑无能惟野性，熟知有味是闲身。茅檐迟日遍宜懒，竹院风清不受尘。终日闭门常谢客，只应酒伴得相亲。
春夜佴参戎见过
作者：蒋山卿
朝代：明

苍梧春欲暮，旅况复何如。上客烦骠骑，中厨具鲤鱼。流云城树暗，过雨径花疏。相过休言数，高谈赖起余。
晓雨
作者：蒋山卿
朝代：明

卧听春园雨，虚帏寒气侵。闲愁亦底事，只觉扰余心。杨柳交黄鸟，池塘遍绿阴。兴来思蚤起，回步一相寻。
望江大风雪与黄朱二子饮
作者：蒋山卿
朝代：明
体裁：古风

三江与七泽，微茫与天通。朔气横江来，三日吹狂风。排山扇海歘缺裂，一夜飞度匡庐雪。黄云万里掣不开，大孤小孤安在哉。雪花片片大如席，洲渚玲珑白盈尺。遥随飞雁没长空，冻压枯松翻绝壁。千艘万舸依江头，停桡住楫聊淹留。且须沽酒与君醉，莫因蹭蹬空嗟愁。可怜世事相反覆，君不见今日北风明日休。
杂感三首
作者：蒋山卿
朝代：明

汉武昔好道，燕齐方士来。纵横献迂怪，信之无嫌猜。遥临太一坛，高起通天台。金枝殿上陈，芙蓉掌中开。竹宫遥望拜，炯炯神光回。流连王母宴，诡谲方朔谐。昆仑九万里，瑶池安在哉。幻妄竟何成，荒淫诚可哀。吾闻青海外，赤水西流沙。神人生鸟翼，蓬首乱如麻。出入乘两龙，左右臂双蛇。中有不死药，奇丽更纷葩。琅玕坠珠英，玗琪散瑶华。双双相合并，文文自交加。我愿从之游，万里迹非赊。但恐非人类，寿命其奈何。帝尧让天下，许由去洗耳。仲父牵牛过，不饮下流水。荣华若尘垢，富贵等泥滓。王阳始弹冠，贡公胡为喜。古今不相及，何啻千万里。
杂感三首·其一
作者：蒋山卿
朝代：明

汉武昔好道，燕齐方士来。纵横献迂怪，信之无嫌猜。遥临太一坛，高起通天台。金枝殿上陈，芙蓉掌中开。竹宫遥望拜，炯炯神光回。流连王母宴，诡谲方朔谐。昆仑九万里，瑶池安在哉。幻妄竟何成，荒淫诚可哀。
杂感三首·其三
作者：蒋山卿
朝代：明

帝尧让天下，许由去洗耳。仲父牵牛过，不饮下流水。荣华若尘垢，富贵等泥滓。王阳始弹冠，贡公胡为喜。古今不相及，何啻千万里。
杂感三首·其二
作者：蒋山卿
朝代：明

吾闻青海外，赤水西流沙。神人生鸟翼，蓬首乱如麻。出入乘两龙，左右臂双蛇。中有不死药，奇丽更纷葩。琅玕坠珠英，玗琪散瑶华。双双相合并，文文自交加。我愿从之游，万里迹非赊。但恐非人类，寿命其奈何。
梅花落
作者：蒋山卿
朝代：明

才见梅花发，飘零树又空。萧萧愁对雪，片片恨因风。塞外春应少，闺中信未通。谁家吹玉笛，明月满帘栊。
泛舟
作者：蒋山卿
朝代：明

柳边深系木兰桡，锦石青莎映画桥。夜半夜河光破碎，浪喧风起欲生潮。
漷县晚行作
作者：蒋山卿
朝代：明
体裁：五言律诗

漠漠平沙阔，荒荒白日低。朔云孤雁度，昏树乱鸦栖。戍鼓听犹隔，村烟望欲迷。关山有戎马，怜尔尚征西。
王昭君
作者：蒋山卿
朝代：明

拭泪新装束，朝来殿里辞。何堪辞诀日，却是见怜时。汉骑临关少，胡笳出塞迟。琵琶写哀怨，凄切转添悲。
田园秋日杂与四首
作者：蒋山卿
朝代：明

曲径入林丘，柴门野水流。松间还倚杖，石上复垂钩。借问家中妇，今朝有酒不？前山夕阳下，吾意正悠悠。板桥横浦直，篱舍傍堤斜。年熟村多酿，秋深菊始华。溪鱼寒聚藻，田蟹夜行沙。野趣浑无厌，吾生即有涯。久作山林客，虚为野老知。鹤衣行曳屦，乌帽坐弹棋。煮茗频烧竹，炊羹旋刈葵。来朝菊花节，相约过东篱。清夜耿不寐，端居兴杳然。蛩吟入床下，叶落堕阶前。麦陇耕残月，茅檐炊晓烟。只缘高卧稳，自觉懒情偏。
田园秋日杂与四首·其一
作者：蒋山卿
朝代：明

曲径入林丘，柴门野水流。松间还倚杖，石上复垂钩。借问家中妇，今朝有酒不？前山夕阳下，吾意正悠悠。
田园秋日杂与四首·其三
作者：蒋山卿
朝代：明

久作山林客，虚为野老知。鹤衣行曳屦，乌帽坐弹棋。煮茗频烧竹，炊羹旋刈葵。来朝菊花节，相约过东篱。
田园秋日杂与四首·其二
作者：蒋山卿
朝代：明

板桥横浦直，篱舍傍堤斜。年熟村多酿，秋深菊始华。溪鱼寒聚藻，田蟹夜行沙。野趣浑无厌，吾生即有涯。
田园秋日杂与四首·其四
作者：蒋山卿
朝代：明

清夜耿不寐，端居兴杳然。蛩吟入床下，叶落堕阶前。麦陇耕残月，茅檐炊晓烟。只缘高卧稳，自觉懒情偏。
白河寒望
作者：蒋山卿
朝代：明
体裁：五言律诗

极目空原野，萧条此水村。茫茫河自白，惨惨月初昏。远岸回蒲口，寒潮接海门。扁舟忽渔唱，楚客正伤魂。
禁城雪霁望西山
作者：蒋山卿
朝代：明

积雪带回岭，素华丽高阙。玉掌对嵯峨，珠栊共鲜洁。振风向林杪，哀鸟下城堞。徘徊英英云，掩映纤纤月。幽赏虑自澄，旷望情弥惬。虽异梁园游，行吟良未辍。
竹谷诗为马正甫作
作者：蒋山卿
朝代：明
体裁：古风

终南何所有，竹谷香回复。秀岭高连西华西，洞壑遥通曲江曲。笼籦筱簜千万竿，拂雾参天森似玉。有时风雨或萧萧，入夏雪霜还肃肃。扶风儒生马季长，洒落高情媚幽独。忽然取适心神开，来向谷中成卜筑。櫹椮岂数辟疆园，虚静应同子真谷。蓝田对长碧琅玕，紫阁平分翠色寒。彷佛清飙闻杂佩，逍遥素月窥檀栾。先生少小爱文词，老大犹无三径资。一行作吏废此事，南山竹谷空相思。君不见杜陵草堂埋草芜，辋川竹里成邱墟。惟有诗辞在千古，至今歌咏成嗟吁。吁嗟我今竹谷歌，独无佳句将奈何。
花残
作者：蒋山卿
朝代：明

寂寂门空闭，菲菲花欲残。赏心不相见，对酒若为欢。小径芳烟霭，疏帘细雨寒。一年春又谢，惆怅思无端。
赠别孙刑部还京次衡山韵
作者：蒋山卿
朝代：明

早因休沐出承明，又见弹冠上帝京。芳草五湖初放棹，华林三月细啼莺。浮云莫叹当时事，零雨还传旧日名。二十年前题汉柱，为君飞动不胜情。
送林以乘赴任江西佥宪
作者：蒋山卿
朝代：明

先帝昔巡幸，小臣同上书。事危攀折槛，情切止乘舆。未得陈丹悃，空令伏玉除。天心那可问，皇怒竟何如。氛雾昏霾久，雷霆震击余。伤魂逮囹圄，鞭血溅衣裾。半刺犹怜尔，孤游孰起予。联翩嗟去国，萧索苦虽居。圣哲临宸极，清明开太虚。王纲重照洗，奸孽尽诛锄。紫诏恩初降，苍生愤始摅。逐臣皆见召，旧故复相于。禁闼还通籍，官曹并直庐。感时唯涕泪，叹逝重欷歔。从宦心俱懒，求名术本疏。只应旅进退，敢望独吹嘘。翻怪无鸣鹤，堪怜似戏狙。十年才易组，六月便驱车。去作长途别，行将大暑袪。凉云停碧树，渌水泛红渠。南国秋风早，西江白露初。霜威迎獬豸，月令改蟾蜍。世路多欹侧，斯文有卷舒。身须混泾渭，誉欲等璠玙。霄汉看鹰隼，江湖觅鲤鱼。与君生死分，分手一踌蹰。
郡斋五日柬刘子
作者：蒋山卿
朝代：明

郡斋五日思依依，客里清尊兴自违。微雨隔帘人不见，满庭蕉叶落花稀。
采莲曲二首
作者：蒋山卿
朝代：明

翠袖双双并，红妆面面开。数声摇橹过，一道唱歌来。叶密藏难见，花深去不回。小姑相结伴，夫婿莫疑猜。荡桨谁家女，嬉游入浦深。搴花怜并蒂，拾子爱同心。回腕垂金钏，低鬟堕玉簪。相期未相值，歌曲不成音。
采莲曲二首·其一
作者：蒋山卿
朝代：明

翠袖双双并，红妆面面开。数声摇橹过，一道唱歌来。叶密藏难见，花深去不回。小姑相结伴，夫婿莫疑猜。
采莲曲二首·其二
作者：蒋山卿
朝代：明

荡桨谁家女，嬉游入浦深。搴花怜并蒂，拾子爱同心。回腕垂金钏，低鬟堕玉簪。相期未相值，歌曲不成音。
采菱曲二首
作者：蒋山卿
朝代：明

鹜舲乘滉漾，弭棹弄涟漪。拾叶萦荷盖，牵丝乱荇枝。比镜那能照，为盘讵易持。望美徒延伫，日暮重相思。新妆丽且鲜，越女斗婵娟。飘风落红粉，溅水湿花钿。紫茎牵更直，碧叶聚能圆。采摘将谁寄，私心只自怜。
采菱曲二首·其一
作者：蒋山卿
朝代：明

鹜舲乘滉漾，弭棹弄涟漪。拾叶萦荷盖，牵丝乱荇枝。比镜那能照，为盘讵易持。望美徒延伫，日暮重相思。
采菱曲二首·其二
作者：蒋山卿
朝代：明

新妆丽且鲜，越女斗婵娟。飘风落红粉，溅水湿花钿。紫茎牵更直，碧叶聚能圆。采摘将谁寄，私心只自怜。
金陵览旧
作者：蒋山卿
朝代：明

小饮东山忆谢公，傲然携妓醉春风。即今桃李花间月，照入游人尊酒中。
偕郭别驾游观山
作者：蒋希禹
朝代：明
体裁：五言律诗

仙台恣探讨，物候正凄清。灵迹惟瑶草，寒花有落英。炊烟隔岸起，返照入江明。醉后寻归路，江风吹短缨。
浣溪沙·红桥即事
作者：蒋平阶
朝代：明

柳外高楼一带遮，门前偷下六萌车。玉环双臂绾红纱。十二阑干闲倚遍，黄莺啼上内人斜。隔江愁听后庭花。
范季友邀饮吼山陶氏园
作者：蒋平阶
朝代：明
体裁：五言排律

川原于越地，风物永和时。花坞陶公筑，兰舟范叔移。百年新缔搆，一代旧招提。峻阁凭霄迥，雕阑倚石危。尊罍倾北海，词赋溢南皮。万壑当窗见，千岩向晚披。拂云歌去缓，坐月酒行迟。支遁情深切，刘伶死不辞。人从花底散，路入梦中疑。何日沧州兴，重来倒接䍦。
访彦文于魏里
作者：蒋平阶
朝代：明
体裁：五言律诗

相看犹故友，别久似新知。薄宦凭君达，为农实我师。东郊烽堠缓，南陌稻车迟。片片飞鸢影，衔云落水湄。
重访法隐开士遂宿上方
作者：蒋平阶
朝代：明
体裁：五言律诗

旋策叩禅扉，非关问息机。相看誇白足，怜尔旧乌衣。拊掌家风在，攒眉世谛稀。伊蒲曾置酒，陶令正言归。
至广州闻黎捷志喜
作者：蒋德璟
朝代：明
体裁：七言绝句

重开幕府试雕戈，七哨功成献凯歌。借问凌烟谁第一，汉家剑履赐萧何。
经龙潭故居
作者：蒋忠
朝代：明

不到故园久，宁辞归路遥。山光自今昔，人物叹萧条。古镇东西市，长江旦暮潮。何当寻旧业，来此伴渔樵。
芙蓉
作者：蒋忠
朝代：明

清露下林塘，波光净如洗。中有弄珠人，盈盈隔秋水。
瓶山
作者：蒋恺
朝代：明
体裁：古风

百尺浮图势如削，杰顶更与云相薄。秋高木落凝望眼，许大乾坤费镌凿。倚栏渐觉云汉低，午夜茫茫如可梯。唤回鹤梦晓光发，何处一声来碧鸡。
盛子昭墓
作者：蒋恺
朝代：明
体裁：七言绝句

墨迹相传取次看，满堂风雨不胜寒。那堪荒冢徘徊处，踏破白云红日残。
陈贤良墓
作者：蒋恺
朝代：明
体裁：五言律诗

先生天下士，荒冢水边村。髡奴识宝气，神剑辞泉阍。千载有遗恨，一抔空断魂。青苗曾抗疏，高义动乾坤。
鹤湖
作者：蒋恺
朝代：明
体裁：五言律诗

何物昂藏相，翛然见此湖。横江掠苏轼，小艇纵林逋。华表终疑化，朱门未许呼。安流任来往，聊以慰畸孤。
从军漫兴
作者：蒋惠
朝代：明
体裁：七言律诗

士卒连艘寂不哗，晚牵百丈步平沙。霜横剑戟明秋水，风飐旌旗绚綵霞。最忆仲宣能去国，犹怀张翰苦思家。无端又值江天暮，落日苍烟动鼓笳。
有所思
作者：蒋惠
朝代：明
体裁：乐府曲辞

白日不可掇，何为易西沉。美人天一方，与我如商参。江空朔风劲，殊无鸿雁音。娟娟隔秋水，夙夕劳我心。
舟中夜雨
作者：蒋惠
朝代：明
体裁：古风

萧萧篷上鸣，默默篷下听。声催寒气饶，势逐风力劲。拥衾客未眠，维楫江初暝。不似潇湘时，令人动高兴。
偕丹丘先生过萧山竹林寺醉题壁间
作者：蒋文藻
朝代：明
体裁：七言律诗

门径萧萧竹半池，喜逢新夏亦秋时。长林不卧嵇中散，古字犹存张即之。潮打山城钟渡水，雨飘轻阁燕防儿。一尊除却真閒事，醉著瞿昙是阿师。
成化甲辰岁竹醉日写就长卷自喜题此
作者：蒋文藻
朝代：明
体裁：七言绝句

城中寸土却如金，种竹谁能便满林。独有吾家三径里，万条苍玉昼沉沉。
立夏日俗尚斗茶戏为煎煮自谓曲几蒲团一领略车声羊肠之趣啜宋宫绣茶不啻也因成一律复图此以纪其胜
作者：蒋文藻
朝代：明
体裁：七言律诗

摘得琳腴及雨前，日长煮水亦安禅。花瓷雪涨鸡嗉暖，石鼎云翻蟹眼鲜。行到碧藤分小浪，听来清磬绕孤烟。愿教高枕蓬窗下，检点枯肠卷五千。
竹所自题
作者：蒋文藻
朝代：明
体裁：七言律诗

主人留竹似留仙，门掩清阴日日眠。客至浇茶凉满榻，鸠啼唤雨绿盈川。轻尘不到携琴处，浅水疑来汎月船。最爱彭城风格老，缃缣长画一溪烟。
野步过田舍留饮
作者：蒋文藻
朝代：明
体裁：古风

吴蚕十簇桑柘空，蔷薇花阴村径红。野夫饱食一无事，缓步小桥西复东。黄鹂绿阴啼不歇，路转却逢田舍翁。杀鸡留饮话畴昔，苇箔稍稍来南风。
游岩步苏长公韵
作者：蒋时谐
朝代：明
体裁：七言律诗

墨江垄上卧苍龙，未卜何年倚太空。日映水帘珠灿烂，泉通石蕊玉玲珑。岩深奇结千秋乳，洞巧幽含九曲风。一片暮云归故垒，夕阳景色更无穷。
登三门山看河楼
作者：蒋旸
朝代：明
体裁：七言律诗

浩浩灵源骇盛游，飞仙招上挹云楼。太行北顾空怜晋，小雅东来不是周。条麓澄波彰国瑞，函关紫气为谁浮。兴来便欲乘风去，觅泛山槎作远游。
冶父晴岚
作者：蒋昊
朝代：明
体裁：七言律诗

长空雨霁暮云收，百里岚光翠欲流。野色入林浮虎穴，松阴抟露护龙湫。依依鸟宿池边树，隐隐钟闻柳外楼。岩底高僧今若在，水光山色自春秋。
西隐山
作者：蒋曙
朝代：明
体裁：七言律诗

苔径萦回少四邻，小桥流水净无尘。好云碍马閒留客，野鸟穿花不避人。坐爱崆峒当面碧，吟哦风月满腔春。酒阑小立重翘首，忧国思亲感慨频。
愚溪
作者：蒋本厚
朝代：明
体裁：五言律诗

溪水何清浅，孤桥锁暮烟。过江随去棹，怀古感先贤。草蔽祠前路，荒生野外田。八愚无处问，赖有遗文传。
鲁阳道中
作者：蒋机
朝代：明
体裁：七言律诗

厉涉迷津七十翁，马蹄频濯障泥空。遥看雁影偏怜客，谁问狼群尽避骢。岭道云深晴复雨，沙川水急浪还风。咨诹父老无他说，赋重民贫愿岁丰。
圭峰
作者：蒋永容
朝代：明
体裁：古风

天高苍复苍，地下露巉石。气聚石成林，险巘象千百。当空轩翥来，为我停远翮。蹲蹲若将搏，苔藓狮豹革。中锋拔地起，崭然见双璧。垒块瞻其巅，日光在余隙。声闻答遥空，从之不知迹。山间一缕烟，与磬发霞夕。
夜泛
作者：蒋永容
朝代：明
体裁：五言律诗

高怀不可御，孤峭两人游。薄露初迷夜，凡思载泛舟。雁过钟答响，风起水横秋。为击唾壶缺，高谈未肯休。
登茅山
作者：蒋淇
朝代：明
体裁：五言律诗

迢递华阳道，丹梯蹑复停。云蒸三观白，天矗众峰青。饵石期探乳，骖鸾欲控翎。划然乘浩啸，风急昼还冥。
宿资圣寺
作者：蒋澳
朝代：明
体裁：五言律诗

资圣何年寺，蟠龙护法堂。烟萦松径暝，雨浥竹窗凉。阁影生秋水，钟声报夕阳。尘中碌碌者，到此意俱忘。
之罘山
作者：蒋燮明
朝代：明
体裁：七言绝句

羽葆曾经此地行，求仙原不为苍生。典坟已作咸阳烬，百世翻传石刻名。
东园春晓
作者：蒋胤
朝代：明
体裁：七言律诗

燕子初归日未长，沈沈春院已斜阳。鹡鸰梦绕沧洲近，孔雀屏开午篆香。卷幔落红翻暖席，当门新绿涨平塘。野人自爱山樊趣，空说人间有玉堂。
和雪窗新春试笔韵
作者：蒋胤
朝代：明
体裁：七言律诗

残雪经春湿薜萝，东风吹暖日融和。才惊淑气林间动，便觉鸟声窗外多。茅屋辛盘罗长幼，华堂椒酒醉笙歌。缄题试问李长吉，添得奚囊诗几何。
斑鸠
作者：蒋胤
朝代：明
体裁：七言绝句

碎锦斑斓好羽齐，疏林斜日自依栖。秋来正苦兼旬雨，莫向西风再四啼。
病起
作者：蒋胤
朝代：明
体裁：七言绝句

东风门外长蒿藜，小雨新添水半溪。病起野翁形似鹤，石桥西畔采棠梨。
秋夜偶成和立斋
作者：蒋胤
朝代：明
体裁：七言律诗

火云飞尽楚天空，大地凉生午夜风。碧树鸟栖秋影里，画楼人倚月明中。诗裁短句无多韵，鼓报长庚第几通。却忆黄州胜游地，一尊谁解继坡翁。
竹
作者：蒋胤
朝代：明
体裁：七言绝句

傍石新栽碧玉竿，钩帘便觉午风寒。君家池上花如锦，不及烟梢耐久看。
赤壁夜游
作者：蒋胤
朝代：明
体裁：七言绝句

水漾玻璃山月高，扁舟乘兴乐同袍。一尊不是谋诸妇，深夜何人惠浊醪。
追和青丘子秋兴
作者：蒋胤
朝代：明
体裁：七言律诗

江上秋吟引兴长，萧然一室水云乡。帘飞白雪芦花老，砌落黄金桂子香。交谊百年谁管鲍，清风三径待求羊。不堪回首西山暮，鸿雁声中一断肠。
雨后与雪窗同步因饮其宅
作者：蒋胤
朝代：明
体裁：七言绝句

十里清溪一雨过，与君徐步入烟萝。君家只在溪南住，笑指茅茨路不多。
刘宪石招游虎丘奉答
作者：蒋臣
朝代：明
体裁：五言律诗

山川犹昨日，金虎气全凋。万事蹉跎尽，千秋涕泪遥。寒螀依画舫，欹柳卧平桥、胜地欣相见，何年复此宵。
云泉寺
作者：蒋芝
朝代：明
体裁：七言律诗

古寺青松最上头，荒原白骨动边愁。石根僧定云常护，谷口龙眠泉不流。日落草黄平淡淡，风长溪碧去悠悠。天涯杯酒成何事，塞上音书漫未休。
初夏
作者：蒋茂
朝代：明
体裁：七言绝句

水沉烟袅翠参差，永昼窥帘燕语迟。簇簌桐花飞不已，鵁鶄啼过白蘋池。
金山
作者：蒋诏
朝代：明
体裁：五言律诗

万里回天堑，中流涌地舆。涛声翻槛急，云影落窗虚。晓日观桐树，长风引玉裾。登临疑蜃结，羽化欲何如。
题飞鸣宿食雁图
作者：蒋辉
朝代：明
体裁：七言律诗

征鸿排列度晴霞，来自衡阳万里赊。一陈穿云横碧落，数声叫月彻江沙。梦酣烟水潮初退，啄破花阴日未斜。地绝轮蹄缯缴少，不妨潇洒映芦葭。
题九疑
作者：蒋鐄
朝代：明
体裁：古风

一峰削万仞，九峰势千折。闻昔姚墟氏，于此藏精血。日月閟元宫，星辰走列阙。山精慑不骄，灏气空自结。兹山阅混沌，徼外西南绝。群峰都相向，偶以九成列。一经南巡后，名目胪然别。悲哉章句儒，若作九疑说。徒使名山灵，劳劳破齿舌。余亦楚狂人，抗志慕前哲。浮湘登绝巘，壮游转击节。故陵想遗弓，羹墙顾残碣。深山有野人，重瞳授真诀。终当问崆峒，无使鸿濛裂。
八旬屏居辞贺
作者：蒋颙
朝代：明
体裁：七言律诗

早忤奄臣返故庐，春秋屈指八旬馀。百年苦节甘株守，一片冰心任取携。过目几经寒暑变，留心长对圣贤书。还思罔极恩难报，每遇生辰辄屏居。
赠丁孝子诗
作者：蒋颙
朝代：明
体裁：古风

人荷天地生，大伦当敬止。五典孰后先，君亲无与比。虽蒙斧钺加，颠沛必于是。胡为大道沦，浊世罔敦此。古闻死忠臣，更难死孝子。何幸今觌之，丁家二良士。倭寇突如来，杀戮到犬豕。匆匆扶母逃，惟兄及阿弟。力倦不能前，贼及才尺咫。挥刃伤母肱，翼母以身抵。兄弟两捐躯，因得全母氏。劬劳罔极恩，庶几报涓涘。人生孰不亡，亡贵安焉耳。从容以全仁，愧彼纡金紫。王陵及赵苞，功名虽可喜。回头顾二良，慷慨谁堪齿。举动真光明，纲常赖有倚。金玉昆仲名，千载垂青史。
次临封八景韵二首 其一 灵洲渔唱
作者：蒙尧仁
朝代：明

昔人制险据灵洲，曾料渔船泊上头。挂网烹鱼天欲暮，鸣榔清唱晚来秋。衣莲艳艳留霞在，葭苇苍苍带露流。遥想当年争胜急，可曾闲作弄波游。
次临封八景韵二首 其二 西山晴雪
作者：蒙尧仁
朝代：明

昨日六花凝作冰，今朝四望遍销零。曦和东禦绿螭驾，织女西牵素锦屏。霁色讶闻檐溜响，寒威快睹槛松青。王公自是神仙态，披氅曾登海上亭。
次临封八景韵二首·灵洲渔唱
作者：蒙尧仁
朝代：明

昔人制险据灵洲，曾料渔船泊上头。挂网烹鱼天欲暮，鸣榔清唱晚来秋。衣莲艳艳留霞在，葭苇苍苍带露流。遥想当年争胜急，可曾闲作弄波游。昨日六花凝作冰，今朝四望遍销零。曦和东禦绿螭驾，织女西牵素锦屏。霁色讶闻檐溜响，寒威快睹槛松青。王公自是神仙态，披氅曾登海上亭。
次临封十咏颂方侯德政
作者：蒙尧仁
朝代：明

侯治吾封好，仁风播不赊。昼闲单父瑟，春满河阳花。投老逢循令，为民不恤家。化行无狱讼，休吏蚤归衙。侯治吾封好，风回化日长。弦歌连里巷，鸡犬静村庄。相庆多襦裤，谁忧少稻粮。男耕兼女织，彷佛豳风乡。侯治吾封好，视民浑一家。采芹同曝献，鼓腹任晖斜。泛蚁酣椒酒，分泉煮蕊茶。不偏荣瘁理，帝载乐无涯。侯治吾封好，六春寓水滨。忘机鸥共适，徵异雉来驯。秋碧天涵水，江清月对人。濯缨渔父曲，不厌往来频。侯治吾封好，奎文满璧宫。台州先正事，左氏古陈风。比屋冠裳雅，盈门桃李红。诗书敦上国，端养豫蒙童。侯治吾封好，增光江与山。雄图万里壮，鸿藻两京间。力大批剸易，才长驾驭闲。桑阴来驯雉，乐意每相关。侯治吾封好，政醇风气还。书生遵芳躅，俗客控尘寰。华表联云水，麒麟展绛山。王乔仙子吏，双舄往来闲。侯治吾封好，祥光十路遥。二星联璧合，五友聚亭邀。好锦霞千缕，清规冰一条。馀生才尔见，难数楙猷饶。侯治吾封好，居然第一流。凫飞天北阙，凤集海西洲。休吏常垂幕，吟诗每上楼。政成无讼化，黄白任嬉游。侯治吾封好，厢坊并五乡。书声联闲里，物望傲冠裳。蟠井龙泉异，桂江翰墨香。璧奎辉映照，景运应胶庠。
次临封十咏颂方侯德政·其一
作者：蒙尧仁
朝代：明

侯治吾封好，仁风播不赊。昼闲单父瑟，春满河阳花。投老逢循令，为民不恤家。化行无狱讼，休吏蚤归衙。
次临封十咏颂方侯德政·其七
作者：蒙尧仁
朝代：明

侯治吾封好，政醇风气还。书生遵芳躅，俗客控尘寰。华表联云水，麒麟展绛山。王乔仙子吏，双舄往来闲。
次临封十咏颂方侯德政·其三
作者：蒙尧仁
朝代：明

侯治吾封好，视民浑一家。采芹同曝献，鼓腹任晖斜。泛蚁酣椒酒，分泉煮蕊茶。不偏荣瘁理，帝载乐无涯。
次临封十咏颂方侯德政·其九
作者：蒙尧仁
朝代：明

侯治吾封好，居然第一流。凫飞天北阙，凤集海西洲。休吏常垂幕，吟诗每上楼。政成无讼化，黄白任嬉游。
次临封十咏颂方侯德政·其二
作者：蒙尧仁
朝代：明

侯治吾封好，风回化日长。弦歌连里巷，鸡犬静村庄。相庆多襦裤，谁忧少稻粮。男耕兼女织，彷佛豳风乡。
次临封十咏颂方侯德政·其五
作者：蒙尧仁
朝代：明

侯治吾封好，奎文满璧宫。台州先正事，左氏古陈风。比屋冠裳雅，盈门桃李红。诗书敦上国，端养豫蒙童。
次临封十咏颂方侯德政·其八
作者：蒙尧仁
朝代：明

侯治吾封好，祥光十路遥。二星联璧合，五友聚亭邀。好锦霞千缕，清规冰一条。馀生才尔见，难数楙猷饶。
次临封十咏颂方侯德政·其六
作者：蒙尧仁
朝代：明

侯治吾封好，增光江与山。雄图万里壮，鸿藻两京间。力大批剸易，才长驾驭闲。桑阴来驯雉，乐意每相关。
次临封十咏颂方侯德政·其十
作者：蒙尧仁
朝代：明

侯治吾封好，厢坊并五乡。书声联闲里，物望傲冠裳。蟠井龙泉异，桂江翰墨香。璧奎辉映照，景运应胶庠。
次临封十咏颂方侯德政·其四
作者：蒙尧仁
朝代：明

侯治吾封好，六春寓水滨。忘机鸥共适，徵异雉来驯。秋碧天涵水，江清月对人。濯缨渔父曲，不厌往来频。
次临封八景韵 其一 江口归帆
作者：蒙尧佐
朝代：明

云水苍茫湛碧苔，扁舟远近布帆开。微风遽拂残山转，斜日遥望孤屿回。不尽波光迷渚草，依稀笛韵落江梅。潮平渡日石头合，系缆抠衣览胜徊。
次临封八景韵 其七 景星夜月
作者：蒙尧佐
朝代：明

星名古寺遗踪远，月挂空山分外明。竹影却疑蟠影动，松声时带磬声清。光分郊野昏如画，照彻浅崖险亦平。谁使传灯来此处，清辉今已彻专城。
次临封八景韵 其三 蟠龙烟雨
作者：蒙尧佐
朝代：明

闻说蟠龙形胜森，独多烟雨入春深。朝迷树杪山牵练，风过堤头柳拂金。入望空濛阑客思，悬知霢霂慰农心。苍天若为遐方恤，甘澍年年遍绿阴。
次临封八景韵 其二 灵洲渔唱
作者：蒙尧佐
朝代：明

障住西江葭菼洲，何年杀气溢矶头。剩传霸主横天势，宁及渔家清唱秋。不闻尘世朝昏改，惟见绿波日夜流。生涯莫厌微如许，柔橹烟霞浪漫游。
次临封八景韵 其五 西山晴雪
作者：蒙尧佐
朝代：明

五岭地炎蚤解冰，西山积雪看消零。几多柳眼悬珠泪，无数花纹点画屏。瓦屋渐镕檐溜白，琼瑶才散山容青。杜门正学袁生卧，泛艇谁来访草亭。
次临封八景韵 其八 猿岭飞泉
作者：蒙尧佐
朝代：明

峻岭迢递势倚天，山猿穴处泻飞泉。倾来银汉千溪润，散作琼花满地圆。孙楚怡情食入耳，伯淳垂老乐前川。临流漫说尘缘净，清濯缨丝自豁然。
次临封八景韵 其六 南寺钟声
作者：蒙尧佐
朝代：明

梵林地僻绝嚣纷，隐隐钟声隔岸闻。扣急池边惊野鸟，响馀门外驻飞云。山僧出定鲸鲵吼，行客思家车马勤。遥想碧纱千载事，为谁依旧勒名勋。
次临封八景韵 其四 濯锦醇酤
作者：蒙尧佐
朝代：明

三冬酒熟庆年丰，濯锦山前处处同。席上几看人自醉，座中一点笑颜红。青回竹叶凝朝露，香入梨花趁晚风。仙令当年颜已驻，丹砂谁解在瓶中。
次临封八景韵·江口归帆
作者：蒙尧佐
朝代：明

云水苍茫湛碧苔，扁舟远近布帆开。微风遽拂残山转，斜日遥望孤屿回。不尽波光迷渚草，依稀笛韵落江梅。潮平渡日石头合，系缆抠衣览胜徊。障住西江葭菼洲，何年杀气溢矶头。剩传霸主横天势，宁及渔家清唱秋。不闻尘世朝昏改，惟见绿波日夜流。生涯莫厌微如许，柔橹烟霞浪漫游。闻说蟠龙形胜森，独多烟雨入春深。朝迷树杪山牵练，风过堤头柳拂金。入望空濛阑客思，悬知霢霂慰农心。苍天若为遐方恤，甘澍年年遍绿阴。三冬酒熟庆年丰，濯锦山前处处同。席上几看人自醉，座中一点笑颜红。青回竹叶凝朝露，香入梨花趁晚风。仙令当年颜已驻，丹砂谁解在瓶中。五岭地炎蚤解冰，西山积雪看消零。几多柳眼悬珠泪，无数花纹点画屏。瓦屋渐镕檐溜白，琼瑶才散山容青。杜门正学袁生卧，泛艇谁来访草亭。梵林地僻绝嚣纷，隐隐钟声隔岸闻。扣急池边惊野鸟，响馀门外驻飞云。山僧出定鲸鲵吼，行客思家车马勤。遥想碧纱千载事，为谁依旧勒名勋。星名古寺遗踪远，月挂空山分外明。竹影却疑蟠影动，松声时带磬声清。光分郊野昏如画，照彻浅崖险亦平。谁使传灯来此处，清辉今已彻专城。峻岭迢递势倚天，山猿穴处泻飞泉。倾来银汉千溪润，散作琼花满地圆。孙楚怡情食入耳，伯淳垂老乐前川。临流漫说尘缘净，清濯缨丝自豁然。
次临封八景韵 其一 江口归帆
作者：蒙曾暄
朝代：明

江流澄色碧于苔，夹岸山花次第开。柔橹声声向晚转，轻帆片片逐风回。闲云缥缈横遥渚，疏雨空濛洒落梅。可是虚无图画里，支筇徙倚漫徘徊。
次临封八景韵 其三 景星夜月
作者：蒙曾暄
朝代：明

卓锡何年驻景星，月华高向此中明。天香映处祇林白，玉露飘时贝叶清。草台荒台光惨澹，云间紫极耀升平。悬知胜概当年事，剩得馀辉满锦城。
次临封八景韵 其二 灵洲渔唱
作者：蒙曾暄
朝代：明

何年神物结灵洲，付与渔人唱上头。惯弄烟波欺浪险，闲收纶网放歌秋。携来市酒呼明月，醉去狂吟和碧流。忆昔独醒人已远，凭谁共拟濯缨游。
次临封八景韵 其四 猿岭飞泉
作者：蒙曾暄
朝代：明

猿岭嵯峨势插天，云根晴润渔清泉。漂将匹练千寻碧，散落琼花万朵圆。不尽潺湲随曲涧，无边淜湃赴长川。只今逝者依然在，拭目源头一洒然。
次临封八景韵·江口归帆
作者：蒙曾暄
朝代：明

江流澄色碧于苔，夹岸山花次第开。柔橹声声向晚转，轻帆片片逐风回。闲云缥缈横遥渚，疏雨空濛洒落梅。可是虚无图画里，支筇徙倚漫徘徊。何年神物结灵洲，付与渔人唱上头。惯弄烟波欺浪险，闲收纶网放歌秋。携来市酒呼明月，醉去狂吟和碧流。忆昔独醒人已远，凭谁共拟濯缨游。卓锡何年驻景星，月华高向此中明。天香映处祇林白，玉露飘时贝叶清。草台荒台光惨澹，云间紫极耀升平。悬知胜概当年事，剩得馀辉满锦城。猿岭嵯峨势插天，云根晴润渔清泉。漂将匹练千寻碧，散落琼花万朵圆。不尽潺湲随曲涧，无边淜湃赴长川。只今逝者依然在，拭目源头一洒然。
题莫状元祠
作者：蒙端
朝代：明

莫道封川千仞山，状元风采有谁班。天边月桂年年在，不是神仙孰敢攀。
河南村狗
作者：蒙诏
朝代：明

河汉浮槎到五羊，南风吹送桂花香。村人多少来争看，狗吠仙姬会阮郎。
御赐圆通禅寺后以诗寄善世全室
作者：蒲庵禅师
朝代：明

龙河再镇感皇情，倡道从来属老成。睹史夜摩皆听法，震丹竺国总知名。日边华构开金刹，海上孤峰见赤城。宝掌有符重应记，虚空同寿祝升平。
次韵王敏文待制燕京杂咏（十首）
作者：蒲庵禅师
朝代：明

箕尾垂光地应灵，山来龙朔拱神京。淳风一代兴王盛，眼见黄河两度清。
蜀府命题所藏宣和瑞鹤图
作者：蒲庵禅师
朝代：明

宣和道君天帝子，降灵下作长生主。风流不混世间尘，清出冰壶湛秋宇。前身雅是太霄君，金编玉策多奇勋。感此仙禽四十翼，朝真东度三山云。低回不肯去，舞雪依端门。长鸣若有诉，飞声彻昆仑。是时道君振衣起，遥听鹤语通仙意。濡毫为写青田真，龙香更洒亲题字。朱顶凝丹砂，白羽吹霜袂。内府珍藏谁敢沽，大贝南金烂无比。想当政和年，善治谈老庄。遂令霞上仙，控鹤森翱翔。一朝中原成永诀，五国城高卧风雪。此时老鹤如可呼，便欲骑之上天阙。
西湖杂诗（四首）
作者：蒲庵禅师
朝代：明

宝网金幢变劫灰，瞿昙寺里尽蒿莱。鸟窠无树山夔泣，不见谈禅太傅来。
西湖杂诗（四首）
作者：蒲庵禅师
朝代：明

芙蓉湾口绿阴斜，吹笛何人隔彩霞。惊起沙头双翠羽，衔鱼飞上刺桐花。
阅边宿瞿昙寺用杨廷俞贰守韵二首
作者：蒲秉权
朝代：明

香刹庄严甲鄯州，湟西净土此堪游。烟笼宝篆蟠蝌蚪，风动幡幢醒钵虬。贝叶朝翻云满阁，部笳宵吹月当楼。好将一滴杨枝水，洒濯边尘慰杞忧。宰官身现也奚惭，来證如如半偈谭。伎俩凭教山鬼弄，禅机宁堕野狐参。沙门谁度众生苦，塞徼吾同士卒甘。偶坐蒲团尘虑息，白毫一道灿优昙。
阅边宿瞿昙寺用杨廷俞贰守韵二首·其一
作者：蒲秉权
朝代：明

香刹庄严甲鄯州，湟西净土此堪游。烟笼宝篆蟠蝌蚪，风动幡幢醒钵虬。贝叶朝翻云满阁，部笳宵吹月当楼。好将一滴杨枝水，洒濯边尘慰杞忧。
阅边宿瞿昙寺用杨廷俞贰守韵二首·其二
作者：蒲秉权
朝代：明

宰官身现也奚惭，来證如如半偈谭。伎俩凭教山鬼弄，禅机宁堕野狐参。沙门谁度众生苦，塞徼吾同士卒甘。偶坐蒲团尘虑息，白毫一道灿优昙。
上官仲敏惠书用其挽蓝涧弟韵奉答
作者：蓝仁
朝代：明
体裁：七言律诗

城南分手五经秋，肯信才名晚未收。济济青衿歌在泮，萧萧白发倦登楼。山川寥落云千里，骨肉凄凉草一丘。尚忆冷毡倚大树，西风九日旧同游。
丙寅岁春送崇邑判簿刘宗文朝京
作者：蓝仁
朝代：明

荣名乡校起才贤，早向亨衢著祖鞭。梧树秋清初到邑，桃花春暖又朝天。由来枳棘栖非久，暂佐弦歌化已传。王赋足供民瘼尽，野人侧耳听乔迁。佐邑由来宰邑同，一从堂上咏南风。十年岩穴消沈外，百里人烟笑语中。问俗更思延野老，亲贤频欲适儒宫。仙舟忽报朝天去，归日棠阴满路浓。
丙寅岁春送崇邑判簿刘宗文朝京·其一
作者：蓝仁
朝代：明
体裁：七言律诗

荣名乡校起才贤，早向亨衢著祖鞭。梧树秋清初到邑，桃花春暖又朝天。由来枳棘栖非久，暂佐弦歌化已传。王赋足供民瘼尽，野人侧耳听乔迁。
丙寅岁春送崇邑判簿刘宗文朝京·其二
作者：蓝仁
朝代：明
体裁：七言律诗

佐邑由来宰邑同，一从堂上咏南风。十年岩穴消沈外，百里人烟笑语中。问俗更思延野老，亲贤频欲适儒宫。仙舟忽报朝天去，归日棠阴满路浓。
丙寅正月三日作二首
作者：蓝仁
朝代：明

开岁仍愁雨，交春已听雷。衰容万感集，生意几时回。强饭扶斑杖，巡檐看落梅。敝衣风更冷，吹送雪花来。书罢迎春帖，家家应节多。老年难再拜，佳客莫相过。闭户唯僵卧，临觞忽放歌。太平宜有待，暮色欲如何。
丙寅正月三日作二首·其一
作者：蓝仁
朝代：明
体裁：五言律诗

开岁仍愁雨，交春已听雷。衰容万感集，生意几时回。强饭扶斑杖，巡檐看落梅。敝衣风更冷，吹送雪花来。
丙寅正月三日作二首·其二
作者：蓝仁
朝代：明
体裁：五言律诗

书罢迎春帖，家家应节多。老年难再拜，佳客莫相过。闭户唯僵卧，临觞忽放歌。太平宜有待，暮色欲如何。
中秋对月
作者：蓝仁
朝代：明
体裁：七言律诗

西风片雨过林塘，对月还疑在故乡。灏气平分清夜永，微云不动碧天长。持杯且共寒蟾醉，捣药何劳白兔忙。云谷故人忘世者，当年同见海生桑。
为云壑题雪友墨梅
作者：蓝仁
朝代：明
体裁：七言律诗

欧阳笔下开冰雪，竹外横斜见一枝。庾岭独怜春色早，罗浮相忆月明时。山间自伴幽人隐，林下长歌处士诗。老我岁寒频对此，白云幽壑共心期。
为方焕赋云峰秋霁图
作者：蓝仁
朝代：明
体裁：古风

茆屋溪头红叶村，石梁秋水清无痕。枌榆过雨鸟鸣涧，粳稻如云山对门。老翁日高睡未起，稚子读书窗户里。干戈如此赋敛烦，鸡犬晏然乡曲喜。山中酒熟黄花开，仙人候我芙蓉台。云林今夜好明月，拟跨幔亭黄鹤来。
九日席上呈兼善伯寿
作者：蓝仁
朝代：明

九日欢游处处同，微躯僵坐似枯松。强开桑落招诗社，倦插茱萸到病翁。张子思归心漫苦，刘郎题咏意先慵。瓦盆到手俱？醉，天道无知伯道穷。
九日席上呈兼善伯寿
作者：蓝仁
朝代：明
体裁：七言律诗

九日欢游处处同，微躯僵坐似枯松。强开桑落招诗社，倦插茱萸到病翁。张子思归心漫苦，刘郎题咏意先慵。瓦盆到手俱�醉，天道无知伯道穷。
九日席上呈兼善伯寿
作者：蓝仁
朝代：明

九日欢游处处同，微躯僵坐似枯松。强开桑落招诗社，倦插茱萸到病翁。张子思归心漫苦，刘郎题咏意先慵。瓦盆到手俱𢬵醉，天道无知伯道穷。
九日病中
作者：蓝仁
朝代：明
体裁：五言律诗

伏枕山林远，闭门风雨深。一秋贫转甚，九日病兼侵。落叶荒三径，穷愁迫寸心。细看黄菊蕊，空感白头吟。
九日西山燕集次靖之韵追怀虚白高士
作者：蓝仁
朝代：明
体裁：七言律诗

九日重登卧月台，西风愁对菊花开。空闻玉女宾云曲，不见铜仙白露杯。葛井丹成龙自化，枫江霜冷雁空哀。杜陵老去多诗兴，不待尊前急雨催。
九日西庄怀弟
作者：蓝仁
朝代：明
体裁：七言律诗

衰年无力远登临，短杖扶持叩竹扃。雨过林间双涧碧，云消天际一峰青。黄花寂寞憎诗瘦，白发凄凉畏酒醒。心把茱萸思骨肉，雁声孤起夕阳汀。
九月晦日见菊
作者：蓝仁
朝代：明
体裁：七言律诗

一夜秋香未必衰，两旬冷蕊苦开迟。非关独立超流俗，自是孤芳不入时。岁暮结交松柏友，天寒谢绝蝶蜂知。无心更待陶潜酒，有感惟吟郑谷诗。
书闷二首
作者：蓝仁
朝代：明

苦节从人笑，端居拙自谋。奸邪频得志，忠信动成仇。世故只如此，吾生行已休。少来不解饮，老去付乾愁。谗言投毒药，非罪触严刑。万里边沙白，孤魂暮草青。倚门空怅望，主器尚零丁。天道关人事，谁分渭与泾。
书闷二首·其一
作者：蓝仁
朝代：明
体裁：五言律诗

苦节从人笑，端居拙自谋。奸邪频得志，忠信动成仇。世故只如此，吾生行已休。少来不解饮，老去付乾愁。
书闷二首·其二
作者：蓝仁
朝代：明
体裁：五言律诗

谗言投毒药，非罪触严刑。万里边沙白，孤魂暮草青。倚门空怅望，主器尚零丁。天道关人事，谁分渭与泾。
予壮年时幽居山谷尘俗罕接惟与泉石草木为侣日徜徉其间醒悦心目而已年老力衰世移事改向之醒心悦目者反足以损灵乱思矣盖所养于中者既异故应于外者自殊是以石失其贞而存其乱木失其美而存其恶泉失其清而存其污草失其劲而存其弱理固然也因成律诗四首以泄胸中之郁抑呈录同志庶知比兴之有在焉
作者：蓝仁
朝代：明

乱石尔何知，摧轮剥马蹄。当途生涧谷，在野碍锄犁。尽鍊天难补，深填海自低。点头能听法，不信竟沈迷。恶木经年岁，空烦匠石寻。远看千丈势，不借一枝阴。雨露恩多及，风霜力少任。终惭松与柏，岁晚在高林。污流迷旧井，何处汲清泠。土壤难分色，蛇虫莫辨形。空歌今世浊，不照古人醒。倘有神胶力，无劳别渭泾。弱草不堪扶，晴沙路更虚。因风长自偃，得雨始微舒。车马频年路，牛羊几处馀。生成由造物，留补烧痕疏。
予壮年时幽居山谷尘俗罕接惟与泉石草木为侣日徜徉其间醒悦心目而已年老力衰世移事改向之醒心悦目者反足以损灵乱思矣盖所养于中者既异故应于外者自殊是以石失其贞而存其乱木失其美而存其恶泉失其清而存其污草失其劲而存其弱理固然也因成律诗四首以泄胸中之郁抑呈录同志庶知比兴之有在焉·其三
作者：蓝仁
朝代：明
体裁：五言律诗

污流迷旧井，何处汲清泠。土壤难分色，蛇虫莫辨形。空歌今世浊，不照古人醒。倘有神胶力，无劳别渭泾。
予壮年时幽居山谷尘俗罕接惟与泉石草木为侣日徜徉其间醒悦心目而已年老力衰世移事改向之醒心悦目者反足以损灵乱思矣盖所养于中者既异故应于外者自殊是以石失其贞而存其乱木失其美而存其恶泉失其清而存其污草失其劲而存其弱理固然也因成律诗四首以泄胸中之郁抑呈录同志庶知比兴之有在焉·其二
作者：蓝仁
朝代：明
体裁：五言律诗

恶木经年岁，空烦匠石寻。远看千丈势，不借一枝阴。雨露恩多及，风霜力少任。终惭松与柏，岁晚在高林。
予壮年时幽居山谷尘俗罕接惟与泉石草木为侣日徜徉其间醒悦心目而已年老力衰世移事改向之醒心悦目者反足以损灵乱思矣盖所养于中者既异故应于外者自殊是以石失其贞而存其乱木失其美而存其恶泉失其清而存其污草失其劲而存其弱理固然也因成律诗四首以泄胸中之郁抑呈录同志庶知比兴之有在焉·其四
作者：蓝仁
朝代：明
体裁：五言律诗

弱草不堪扶，晴沙路更虚。因风长自偃，得雨始微舒。车马频年路，牛羊几处馀。生成由造物，留补烧痕疏。
云壑寄惠黄杨木簪并诗
作者：蓝仁
朝代：明
体裁：七言律诗

黄杨为木至精坚，寸干三春长未全。偶乞馀材簪短发，兼烦佳句寄衰年。箨冠不用傍人整，槲笠还宜覆顶圆。惭愧病躯梳沐少，鬅松双鬓日高眠。
云松云壑会宿翁源别后追赋
作者：蓝仁
朝代：明
体裁：七言律诗

三日篮舆到处行，云深只讶野猿惊。稍寻僧舍侵林影，偶听樵歌出谷声。野老扫门霜叶满，山童瀹茗石泉清。诗囊一夜谈无厌，共笑鸡鸣梦不成。
云松到西山有四绝句见贻依韵奉和兼柬云壑本淳一笑
作者：蓝仁
朝代：明

自与山灵有宿期，题诗屡报入山时。林间二客烦相待，拂拭苍苔看旧诗。路岐筋力久难堪，偶为山人过水南。明月轩中一斗酒，浮丘今夜共清谈。三年两夕会西山，寸晷分阴若自悭。白发相期来洗髓，又扶竹杖叩云关。平生痼疾在林泉，老去诗名亦漫然。故旧相逢聊一笑，蝉声过耳竟谁传。
云松到西山有四绝句见贻依韵奉和兼柬云壑本淳一笑·其一
作者：蓝仁
朝代：明
体裁：七言绝句

自与山灵有宿期，题诗屡报入山时。林间二客烦相待，拂拭苍苔看旧诗。
云松到西山有四绝句见贻依韵奉和兼柬云壑本淳一笑·其三
作者：蓝仁
朝代：明
体裁：七言绝句

三年两夕会西山，寸晷分阴若自悭。白发相期来洗髓，又扶竹杖叩云关。
云松到西山有四绝句见贻依韵奉和兼柬云壑本淳一笑·其二
作者：蓝仁
朝代：明
体裁：七言绝句

路岐筋力久难堪，偶为山人过水南。明月轩中一斗酒，浮丘今夜共清谈。
云松到西山有四绝句见贻依韵奉和兼柬云壑本淳一笑·其四
作者：蓝仁
朝代：明
体裁：七言绝句

平生痼疾在林泉，老去诗名亦漫然。故旧相逢聊一笑，蝉声过耳竟谁传。
云松邀往翁源足疾不果行
作者：蓝仁
朝代：明
体裁：七言律诗

临水登山兴已非，客来扶杖强相依。前川不得随花柳，远壑空思老蕨薇。览镜徬徨馀发短，开书涵泳壮心微。仙人不授轻身术，安得凌空跨鹤飞。
人日偶成
作者：蓝仁
朝代：明
体裁：五言律诗

七日本宜晴，愁人风雨声。厨烟侵几湿，檐瀑隔窗鸣。杨柳颦何事，梅花笑不成。呼儿催酌酒，一醉百忧轻。
代毛生答
作者：蓝仁
朝代：明
体裁：五言律诗

浮世容身狭，韶光过眼非。瓦盆盛社酒，槲叶制秋衣。礼乐休拘束，渔樵乞放归。前林逐麋鹿，未与素心违。
代灵宝废观道士叶宗善贽县官
作者：蓝仁
朝代：明
体裁：七言律诗

大理曾悬一黍珠，六丁收拾入蓬壶。闾阎共记神仙境，官府堪徵郡邑图。梵气何时重结构，故基此日尚虚无。甘棠数亩春阴近，借与西坡辟谷癯。
代简云松
作者：蓝仁
朝代：明
体裁：七言律诗

世事纷纷未息肩，鸡群鹤处尚翛然。故山可隐人将老，佳夕相思月再圆。稚子久嗔陶令出，诸生休叹孝先眠。他时定有公车召，正及先生矍铄年。
伤春
作者：蓝仁
朝代：明

山庄寂寞雨兼风，红紫园林数夕空。忆得往来三四十，青天白日万方同。落花飞絮满晴川，杜宇声声更可怜。不用伤心愁欲死，亦知春去有明年。
伤春·其一
作者：蓝仁
朝代：明
体裁：七言绝句

山庄寂寞雨兼风，红紫园林数夕空。忆得往来三四十，青天白日万方同。
伤春·其二
作者：蓝仁
朝代：明
体裁：七言绝句

落花飞絮满晴川，杜宇声声更可怜。不用伤心愁欲死，亦知春去有明年。
余复婴近以方壶所写大王峰转惠暇日展玩殊有幽趣因题
作者：蓝仁
朝代：明
体裁：古风

方壶画山世有名，生纸一幅涂纵横。孤峰倚天旭日上，危石拔地秋风生。壮游曾来拾瑶草，梦里武夷清未了。紫阳五曲石门荒，金老三间茅屋小。兴来故笔起层峦，万仞嵯峨咫尺间。龙洞云烟含宿雨，鹤坛星月满空山。武林道士余三一，来憩松根讲周易。十年不出鬓垂丝，九转将成眼如漆。新图千里寄神交，东南一柱青天高。愿授神方服石髓，共听仙乐鸣云璈。閒窗持赠深有意，念我衰年住尘世。便欲呼儿挽鹿车，从此相随入苍翠。
修渡船
作者：蓝仁
朝代：明
体裁：七言绝句

渡口沉舟久欲修，百川东下正横流。艰难共济惭衰老，更唤前溪黄帽头。
候云壑不至
作者：蓝仁
朝代：明
体裁：七言律诗

柴门久候故人风，不见巾车入谷中。王子已回清兴尽，陶潜犹忆素心同。馀年自卜床头易，清响谁分爨下桐。一片白云天际起，晚来犹自恋前峰。
候刘兰室不至
作者：蓝仁
朝代：明
体裁：古风

送君上京师，怀君来武夷。黄花开口向我笑，不肯握手趋东篱。草堂正在蓝涧底，年年风雨花如此。架上残编落蠹鱼，尊中浊酒轧浮蚁。期君逾月君不来，日日鞍马驱尘埃。军符侯印生白发，石田茆屋荒苍苔。世上功名休便得，有子况能传父职。倘入庐山访社莲，为报陶潜久相忆。
催菊
作者：蓝仁
朝代：明
体裁：七言律诗

篱下黄花共我长，开时便欲醉重阳。枝间点注分秋色，叶底胚胎酿晚香。久旱似惭虚雨露，后凋终拟傲风霜。儿童颇会吟翁意，朝夕分泉灌溉忙。
催黄仲文寄南山别墅图
作者：蓝仁
朝代：明
体裁：七言律诗

一段南山画不成，王维天趣与经营。水清盘石思垂钓，花落荒村见偶耕。青嶂白云仙掌迥，淡烟疏雨辋川明。欲催下笔留真迹，先许题诗照有声。
先垄有感
作者：蓝仁
朝代：明
体裁：七言绝句

双亲已远弟兄稀，魂梦相逢似旧时。茅屋数椽田二顷，白头犹受一安遗。
兼善携仲文竹至
作者：蓝仁
朝代：明
体裁：七言绝句

青山久隔故人面，脩竹自同君子心。老可近来无一事，为添清影满东林。
再次前韵
作者：蓝仁
朝代：明

北风吹落雪漫漫，转眼青山起素峦。平地已迷行径险，闭门犹怯拥炉寒。池清有影惊梅重，夜永无声喜竹安。忆向庐峰凌绝顶，下方俱作白云看。僦得篮舆冒雪行，林峦相映月华明。应同栈道经西岭，又似飞沙抵北京。擎重更看危木在，号寒偏听野猿清。开窗瀹茗题诗句，谁与山翁共此情。
再次前韵·其一
作者：蓝仁
朝代：明
体裁：七言律诗

北风吹落雪漫漫，转眼青山起素峦。平地已迷行径险，闭门犹怯拥炉寒。池清有影惊梅重，夜永无声喜竹安。忆向庐峰凌绝顶，下方俱作白云看。
再次前韵·其二
作者：蓝仁
朝代：明
体裁：七言律诗

僦得篮舆冒雪行，林峦相映月华明。应同栈道经西岭，又似飞沙抵北京。擎重更看危木在，号寒偏听野猿清。开窗瀹茗题诗句，谁与山翁共此情。
再赠西山本淳
作者：蓝仁
朝代：明
体裁：七言律诗

穴处巢居避市廛，南山构架白云巅。风高茆苇三重掩，涧险藤萝百尺牵。旦食有狙分芧地，春耕无犊废芝田。野人不但贫输力，甲首敲门横索钱。
再题南山别墅
作者：蓝仁
朝代：明
体裁：七言律诗

携家自爱鹿门耕，避世何须谷口名。黄菊正开扶短杖，白衣不至对空罂。隔溪渔笛随风细，何处牛歌起月明。兄弟几人今只影，空搔短发愧馀生。
写怀
作者：蓝仁
朝代：明
体裁：五言律诗

聚敛夸长策，侵渔趁此机。直须贫到骨，谁问岁无衣。天地身为累，丘园道已非。衰年当绝粒，何论故山薇。
出游
作者：蓝仁
朝代：明
体裁：七言律诗

病中三月不出户，暖日晴风始一游。处处鸟鸣催布谷，山山花发叫钩辀。幽人几杖来相就，野老壶觞起更留。童仆不知观物意，归途催报夕阳收。
刘俊民镇抚自京回趋会不及诗以寄意
作者：蓝仁
朝代：明
体裁：七言律诗

闻道回辕宿武夷，巾车晨出赴襟期。平安已验从龟吉，进退谁言履虎危。水驿梅花题壁处，山营柳色候门时。清谈不肯留今夕，目送南云有所思。
别云壑
作者：蓝仁
朝代：明
体裁：五言律诗

枉策来相访，衡门宜暂留。故情怜独老，清论慰穷愁。芋火寒初拨，藜羹暖未收。归心何偪侧，又宿水东头。
十月初五日夜柳城梦草堂
作者：蓝仁
朝代：明
体裁：七言律诗

落叶残灯卧柳城，长江远海隔柴荆。久淹客路头俱白，暂想云山梦亦清。黄鹤紫芝空谷晚，寒梅疏竹小窗晴。觉来枕上芭蕉雨，犹似松风涧水声。
又人日怀云松
作者：蓝仁
朝代：明
体裁：五言律诗

七日始为人，寒风未似春。长吟呵笔久，独坐拥炉频。仙茗烹松雪，山醅漉葛巾。如何巷南北，偪侧不相亲。
又人日怀兼善
作者：蓝仁
朝代：明
体裁：五言律诗

元日至人日，檐声断复闻。山头雪待雪，溪上云连云。牧犊空年老，听鸡过夜分。平川张逸士，最念久离群。
又次国学生朱士坚游武夷韵
作者：蓝仁
朝代：明
体裁：古风

春风吹船泛中流，千岩万壑开沧洲。空林湿翠散晴旭，绝顶爽气生清秋。皇华咨访成幽趣，水木苍苍远参互。鸥起如惊使节来，猿啼似怨山人去。隐屏峰下平林路，渔父坛边文杏树。草生书带不多春，空与山麋野鹿邻。杖藜或可共避世，拂衣谁许是知津。羽人稀少云边住，回首人间障尘雾。半夜松声远浦潮，终朝岚气前峰雨。金鸡啼月响仙机，四海秋风岂不知。乘槎径欲问织女，杼轴常空终自疑。灵芝仙草迷荒麓，尽日盈襜采新绿。兴尽重寻洞口回，诗成尚忆山中宿。清溪从此别渔樵，六翮仍看上九霄。归朝应傍薇花立，在野难歌桂树招。故人张籍同官舍，倘问山林衰病者。食力非邀谷口名，灰心已入庐山社。
又简汝实祐吉席上诸公
作者：蓝仁
朝代：明
体裁：七言律诗

两处芳筵共一朝，病躯不动愧相招。已知博士推名饮，又说监河善醉谣。冠弁巍峨容自肃，觥筹交错兴初饶。巷南巷北休辞远，绛蜡铜盘彻夜烧。
又题梅窗玩易图
作者：蓝仁
朝代：明
体裁：七言绝句

三绝韦编一洗心，碧窗风露静沉沉。寒灰自画周天卦，月上梅梢夜已深。
同云松西山怀旧
作者：蓝仁
朝代：明
体裁：七言律诗

蓝田丘壑费攀缘，因忆前游一惘然。丹药难徵勾漏令，虹桥去说武夷仙。西风老鹤松间语，白石群羊洞口眠。无分在山空有屋，尘埃衮衮送流年。
吴子仁氏有斑竹杖藏之数年矣文彩烨然坚劲可爱近以赠仲温葛先生葛公得之甚喜登山临水之兴浩然不可遏也过余求诗为赋二律
作者：蓝仁
朝代：明

数尺长筇拄过眉，云痕雨点洒淋漓。托根霜雪生吴会，借力风雷起葛陂。石径携归花满地，溪桥閒倚月明时。野人素有游山癖，欲问仙翁借一枝。前得修篁滴沥斑，湘妃泪洒几时乾。蛟龙变化休临水，虎豹文章本在山。孤干自怜高节迈，虚心相倚暮年安。花村酒熟邀皆去，乌帽春风酩酊还。
吴子仁氏有斑竹杖藏之数年矣文彩烨然坚劲可爱近以赠仲温葛先生葛公得之甚喜登山临水之兴浩然不可遏也过余求诗为赋二律·其一
作者：蓝仁
朝代：明
体裁：七言律诗

数尺长筇拄过眉，云痕雨点洒淋漓。托根霜雪生吴会，借力风雷起葛陂。石径携归花满地，溪桥閒倚月明时。野人素有游山癖，欲问仙翁借一枝。
吴子仁氏有斑竹杖藏之数年矣文彩烨然坚劲可爱近以赠仲温葛先生葛公得之甚喜登山临水之兴浩然不可遏也过余求诗为赋二律·其二
作者：蓝仁
朝代：明
体裁：七言律诗

前得修篁滴沥斑，湘妃泪洒几时乾。蛟龙变化休临水，虎豹文章本在山。孤干自怜高节迈，虚心相倚暮年安。花村酒熟邀皆去，乌帽春风酩酊还。
呈邵张二宰
作者：蓝仁
朝代：明

从祀先儒起邵张，高门奕世擢贤良。列星并应郎官出，爱日相期化国长。綵翮固非栖枳棘，白头重欲咏甘棠。观风倘入闽关境，邑有弦歌野有桑。满县栽花烂漫红，竹园村巷也春风。简书幕静追呼少，鼓角楼高结构雄。三考九年嘉绩在，一堂二妙颂声同。斯文相顾偏青眼，更欲题诗寄老翁。
呈邵张二宰·其一
作者：蓝仁
朝代：明
体裁：七言律诗

从祀先儒起邵张，高门奕世擢贤良。列星并应郎官出，爱日相期化国长。綵翮固非栖枳棘，白头重欲咏甘棠。观风倘入闽关境，邑有弦歌野有桑。
呈邵张二宰·其二
作者：蓝仁
朝代：明
体裁：七言律诗

满县栽花烂漫红，竹园村巷也春风。简书幕静追呼少，鼓角楼高结构雄。三考九年嘉绩在，一堂二妙颂声同。斯文相顾偏青眼，更欲题诗寄老翁。
和云松过鹤田有感
作者：蓝仁
朝代：明
体裁：七言律诗

清溪松竹故人居，门掩东风寂寞馀。一束生刍将老泪，数编残稿访遗书。丘坟已卜山林近，堂构仍闻岁月虚。回首平川应不远，棹歌微响复如初。
和云松雪中十绝
作者：蓝仁
朝代：明

夜寒敢叹卧如弓，起傍残炉榾柮红。童子偶看门外白，谁将琼玖赈诗穷。夜雪茅檐积渐高，傍林时听折危梢。南山石上双松树，莫更动摇仙鹤巢。天上浮光带玉京，世间幻境入琼林。冯夷夺得天孙巧，剪水飞花一夜深。乱来双鬓俱成雪，对雪疑窥镜里颜。明日春风消释尽，祇留鬓影对青山。琼林只在碧山阿，遥忆仙人寄傲多。闭户袁安僵不起，难随鹤背一相过。梅花开遍腊将残，几度吟诗倚暮寒。何处蹇驴驮孟老，一鞭风雪正漫漫。翠竹擎多看渐低，寒梅封厚望应迷。寻春拟趁朝晖出，又恐青鞋湿冻泥。曳履自惭随兽迹，背藜欲出耸鸢肩。酒中挽得阳和转，一斗松醪直万钱。群贤诗语斗清新，白战何人笔有神。未似渔翁堪入画，孤舟蓑笠自垂纶。旭日光微未尽消，背阴岩谷冱连朝。春风一解昆崙冻，渐化河澌入海潮。
和云松雪中十绝·其一
作者：蓝仁
朝代：明
体裁：七言绝句

夜寒敢叹卧如弓，起傍残炉榾柮红。童子偶看门外白，谁将琼玖赈诗穷。
和云松雪中十绝·其七
作者：蓝仁
朝代：明
体裁：七言绝句

翠竹擎多看渐低，寒梅封厚望应迷。寻春拟趁朝晖出，又恐青鞋湿冻泥。
和云松雪中十绝·其三
作者：蓝仁
朝代：明
体裁：七言绝句

天上浮光带玉京，世间幻境入琼林。冯夷夺得天孙巧，剪水飞花一夜深。
和云松雪中十绝·其九
作者：蓝仁
朝代：明
体裁：七言绝句

群贤诗语斗清新，白战何人笔有神。未似渔翁堪入画，孤舟蓑笠自垂纶。
和云松雪中十绝·其二
作者：蓝仁
朝代：明
体裁：七言绝句

夜雪茅檐积渐高，傍林时听折危梢。南山石上双松树，莫更动摇仙鹤巢。
和云松雪中十绝·其五
作者：蓝仁
朝代：明
体裁：七言绝句

琼林只在碧山阿，遥忆仙人寄傲多。闭户袁安僵不起，难随鹤背一相过。
和云松雪中十绝·其八
作者：蓝仁
朝代：明
体裁：七言绝句

曳履自惭随兽迹，背藜欲出耸鸢肩。酒中挽得阳和转，一斗松醪直万钱。
和云松雪中十绝·其六
作者：蓝仁
朝代：明
体裁：七言绝句

梅花开遍腊将残，几度吟诗倚暮寒。何处蹇驴驮孟老，一鞭风雪正漫漫。
和云松雪中十绝·其十
作者：蓝仁
朝代：明
体裁：七言绝句

旭日光微未尽消，背阴岩谷冱连朝。春风一解昆崙冻，渐化河澌入海潮。
和云松雪中十绝·其四
作者：蓝仁
朝代：明
体裁：七言绝句

乱来双鬓俱成雪，对雪疑窥镜里颜。明日春风消释尽，祇留鬓影对青山。
和吴县丞韵
作者：蓝仁
朝代：明
体裁：七言律诗

西山爽气喜朝看，堆案相仍政自宽。笔底烟波孤棹晚，堂中风月一琴寒。定应投版思佳菊，还念垂纶钓碧湍。野老力供常赋外，不因诗兴岂相干。
咏千枝柏
作者：蓝仁
朝代：明
体裁：五言律诗

独干千枝长，浓阴万叶稠。傍檐低翠盖，对坐拥青油。霜雪兼松茂，风烟带柳柔。旧栽祠观里，曾系老君牛。
哭儿骨殖还故山
作者：蓝仁
朝代：明

愁心惨澹失清秋，归骨凄凉傍故丘。总为无儿怜伯道，更堪非罪哭王裒。从来祸福分淫善，谁谓忠良似寇雠。黥作孱兵宁饿死，西风残照泪交流。窜死遐荒万里馀，藤缠草束土侵肤。黄金竟为谗言铄，白骨翻成待价沽。形影自随嗟独老，肝肠分裂念诸孤。天高视听无消息，强欲招魂托楚巫。明时不得保天伦，万里投荒殒尔身。欲引残魂归故国，祗凭老仆胜周亲。瘴云泸水邮亭远，绝域孤城鸟道频。此日先茔容附托，一抔黄土骨如银。
哭儿骨殖还故山·其一
作者：蓝仁
朝代：明
体裁：七言律诗

愁心惨澹失清秋，归骨凄凉傍故丘。总为无儿怜伯道，更堪非罪哭王裒。从来祸福分淫善，谁谓忠良似寇雠。黥作孱兵宁饿死，西风残照泪交流。
哭儿骨殖还故山·其三
作者：蓝仁
朝代：明
体裁：七言律诗

明时不得保天伦，万里投荒殒尔身。欲引残魂归故国，祗凭老仆胜周亲。瘴云泸水邮亭远，绝域孤城鸟道频。此日先茔容附托，一抔黄土骨如银。
哭儿骨殖还故山·其二
作者：蓝仁
朝代：明
体裁：七言律诗

窜死遐荒万里馀，藤缠草束土侵肤。黄金竟为谗言铄，白骨翻成待价沽。形影自随嗟独老，肝肠分裂念诸孤。天高视听无消息，强欲招魂托楚巫。
哭婿游彦辉二首
作者：蓝仁
朝代：明

独老今谁记，愁心重尔伤。空期半子力，翻哭少年亡。儿女存孤幼，乡闾失善良。秋风歌楚些，衣上泪千行。尔病书频报，吾忧力不支。论方迷善药，任术值庸医。剪纸招魂日，临棺洒泪时。相看兹婿意，更尽九泉期。
哭婿游彦辉二首·其一
作者：蓝仁
朝代：明
体裁：五言律诗

独老今谁记，愁心重尔伤。空期半子力，翻哭少年亡。儿女存孤幼，乡闾失善良。秋风歌楚些，衣上泪千行。
哭婿游彦辉二首·其二
作者：蓝仁
朝代：明
体裁：五言律诗

尔病书频报，吾忧力不支。论方迷善药，任术值庸医。剪纸招魂日，临棺洒泪时。相看兹婿意，更尽九泉期。
哭彭副使启殡归瑞安
作者：蓝仁
朝代：明

独振兵威百里间，更推恩信数州安。枭徒竞作操戈入，虎士翻成奉柩还。大笔特书青史在，荒祠遗像画衣残。铭旌远道收兄骨，一片归云度雁山。旅殡荒山三十春，白头执绋又何人。久知杜甫须收骨，谁料张飞解杀身。归旐已随春雨动，故丘应与海云邻。武夷野老扶衰病，楚些歌成泪满巾。
哭彭副使启殡归瑞安·其一
作者：蓝仁
朝代：明
体裁：七言律诗

独振兵威百里间，更推恩信数州安。枭徒竞作操戈入，虎士翻成奉柩还。大笔特书青史在，荒祠遗像画衣残。铭旌远道收兄骨，一片归云度雁山。
哭彭副使启殡归瑞安·其二
作者：蓝仁
朝代：明
体裁：七言律诗

旅殡荒山三十春，白头执绋又何人。久知杜甫须收骨，谁料张飞解杀身。归旐已随春雨动，故丘应与海云邻。武夷野老扶衰病，楚些歌成泪满巾。
喜雨
作者：蓝仁
朝代：明
体裁：五言律诗

数夜不能寐，乾坤如大炉。衰颜值炎赫，生意转焦枯。偶听雷霆过，仍看雨泽俱。茅斋慰岑寂，凉思满桑榆。
在野
作者：蓝仁
朝代：明
体裁：古风

慕荣非素心，在野甘自晦。泉分九井注，门掩千峰对。犬吠秋草根，鹤鸣白云外。茅檐有浊醪，田翁夜相会。
墨梅
作者：蓝仁
朝代：明
体裁：五言绝句

不必论清白，犹怀度暗香。无人知此意，月色正昏黄。
墨菊
作者：蓝仁
朝代：明
体裁：五言绝句

晚节黄金尽，霜枝淡墨新。东篱日昏黑，不见白衣人。
夜坐
作者：蓝仁
朝代：明
体裁：七言律诗

萧萧风雨坐相侵，共守寒灯抱膝吟。扪虱倦谈当世事，闻鸡还起济时心。云连烽戍兵犹满，雁度关河雪正深。此际正当明出处，且将书剑傍山林。
大同路石佛谷过啼哭岭
作者：蓝仁
朝代：明
体裁：五言律诗

云京石寺游，西北上丰州。山险为啼哭，路艰成阻脩。闻名心已碎，未见泪先流。万里江南客，那堪过岭头。
宾州九日作
作者：蓝仁
朝代：明
体裁：五言律诗

三年频客路，九日又宾州。野圃黄花晚，空江白雁秋。无钱从止酒，有赋倦登楼。回首关山远，萧萧落叶愁。
宿田家望武夷山
作者：蓝仁
朝代：明
体裁：古风

仙崖蓄灵异，怪石盘空曲。一水隔花源，千峰入茆屋。金芝暖逾秀，瑶草寒更绿。云中武夷仙，一一颜如玉。白马去不归，玄猿叫相逐。昔陪丹丘侣，酣歌紫霞谷。鸡鸣洞天晓，落月在林木。空瞻仙子高，旧梦那可续。荒林激悲风，日入对樵牧。伫立望归云，解衣田舍宿。
寄云松
作者：蓝仁
朝代：明
体裁：七言律诗

云松隐者巢居处，上有屏山下藉溪。花径夕阳眠鹿豕，钓矶春雨集凫鹥。十年种木春林远，万卷藏书草屋低。久欲相从扣羲画，负琴长往碧岩西。
寄云松
作者：蓝仁
朝代：明
体裁：七言律诗

早岁相知晚更亲，别来并觉白头新。浮云世事凡千变，空谷生涯只一贫。古道相看松竹冷，巅崖共畏雪霜频。题诗报与加餐饭，腊尽风光渐转春。
寄云松先生隐居五首
作者：蓝仁
朝代：明

风雨论交旧，林塘卜筑新。幽栖兼令弟，高卧愧时人。竹日明书帙，溪云覆钓缗。林居无俗客，麋鹿自相亲。济世须豪杰，斯人老涧阿。别离知己少，辛苦著书多。村晚收粳稻，天寒制芰荷。南山今夜月，谁听饭牛歌。蜀郡文风盛，屏山道学高。承颜勤菽水，壮志耻蓬蒿。春日营三径，秋风叹二毛。时逢见烽火，转觉寸心劳。前贤已沦落，古学更谁知。临遍钟王帖，吟成魏晋诗。青灯怀旧雨，白首叹平时。亦有山林兴，何时共采芝。立雪平川日，同门最老成。干戈？死难，钓筑负平生。力尽追风雅，途穷念弟兄。遗编共朝夕，应见百年情。